ועדת הכלכלה, כנסת 18, פרוטוקול מספר 430, 2011-01-26 00:00

כרמל שאמה-הכהן: בוקר טוב.

כרמל שאמה-הכהן: אני פותח את ישיבת ועדת הכלכלה.

כרמל שאמה-הכהן: על סדר-היום: השפעת ההעלאה במחירי הדלק על משקי הבית והעסקים הקטנים.

כרמל שאמה-הכהן: מעבר לכותרת, הדיון הזה הוא התחלה של מספר דיונים שתנהל וועדת הכלכלה בכל מה שקשור לשוק הדלקים.

כרמל שאמה-הכהן: היום נעסוק בעיקר בבנזין אבל אני כבר פותח ואומר ששוק הסולר נבחן בימים אלה על-ידי ועדת הכלכלה ואנחנו ממתינים לדוח עם נתונים.

כרמל שאמה-הכהן: נכון שזה שוק שכביכול פתוח לתחרות, אבל על פניו נראה שלא פחות הוא פתוח להפקרות.

כרמל שאמה-הכהן: לגבי הדלק.

כרמל שאמה-הכהן: דלק הוא מוצר בסיסי.

כרמל שאמה-הכהן: זה מוצר שמשמש לא רק לתדלוק רכבים אלא אנחנו צורכים אותו כמעט בכל מוצר שאנחנו רוכשים.

כרמל שאמה-הכהן: בבקרים האחרונים יוצאים מתחנות התדלוק מאות אלפי אזרחים ישראלים מתוסכלים.

כרמל שאמה-הכהן: הם משלמים חשבונות דלק בלי פרופורציה למה שקורה במדינות השכנות לנו, וזאת על פי נתונים שקיבלנו ממרכז המחקר והמידע של הכנסת.

כרמל שאמה-הכהן: אני לא מדבר על מדינות הנפט אלא על מדינות אירופה.

כרמל שאמה-הכהן: אזרחי ישראל סובלים מהעלאות תכופות מעבר להעלאות האובייקטיביות של מחיר הנפט, שעליהן אין למדינת ישראל השפעה.

כרמל שאמה-הכהן: כפי שאני מבין, ליוקר העודף של מחירי הדלק אחראים שניים.

כרמל שאמה-הכהן: אחד זה ממשלת ישראל, היא האחראית הראשית, משרד האוצר ומשרד התשתיות הלאומיות.

כרמל שאמה-הכהן: משרד האוצר הוא שאחראי על רכיב המיסוי בתוך מחיר הדלק, שהוא רכיב כבד מאוד.

כרמל שאמה-הכהן: עוד מעט נשמע את הנתונים לגביו.

כרמל שאמה-הכהן: משרד התשתיות הלאומיות אחראי על מרווח השיווק, שעל-פי נתוני מחלקת המחקר של הכנסת, הוא שובר שיאים, כמעט כפול מהמרווח האירופי.

כרמל שאמה-הכהן: כמובן שכל הדברים האלה מתבטאים במחיר לליטר ובמונחים שנתיים מדובר במיליארדי שקלים שאזרחי ישראל משלמים כקנס.

כרמל שאמה-הכהן: ועדת הכלכלה עוסקת מידי פעם ברגולאציה של ענפים שונים.

כרמל שאמה-הכהן: כנראה שהתחום הזה של דלק לא סובל מיתר תחרות אמיתית בין החברות, בטח לא על לבו של הלקוח.

כרמל שאמה-הכהן: ומצד שני, אנחנו דורשים מהאזרח הישראלי להפנים עלויות.

כרמל שאמה-הכהן: אנחנו מבקשים ממנו להפנים עלויות של הפקת המים ויצור המים, אבל כנראה שלא כל המגזרים במשק למדו להפנים תחרות.

כרמל שאמה-הכהן: קראתי את המסמך של איגוד חברות הדלק, שפותח במתקפה חזיתית וחריפה על הנתונים ועל הטענות.

כרמל שאמה-הכהן: זה דומה לתגובה של חברות הסלולאר בראשית המהפכה והרפורמה בשוק הסלולאר.

כרמל שאמה-הכהן: זה דומה לתגובה של חברות הגז בדיונים הראשונים של ועדת הכלכלה בהמלצה להעלות את תמלוגי הגז.

כרמל שאמה-הכהן: אם כך זה יימשך ולא תצליחו להפריך את הנתונים ואת הטיעונים, אז גם הסוף של התהליך הזה יהיה דומה לסוף של התהליכים המקבילים שתיארתי.

כרמל שאמה-הכהן: פשוט תתקבל התוצאה הקיצונית ביותר.

כרמל שאמה-הכהן: אני קורא לחברות הדלק לפתוח באמת בהידברות עם חברי הכנסת, עם ועדת הכלכלה, איך אנחנו משפרים את השוק הזה.

כרמל שאמה-הכהן: יכול להיות שגם לכם יש טענות.

כרמל שאמה-הכהן: איך אנחנו מקלים במיוחד בימים הקשים האלה?

כרמל שאמה-הכהן: רק בשבוע הבא אנחנו צפויים לעוד העלאה שאף אחד לא אשם בה.

כרמל שאמה-הכהן: יש עוד מספר רעיונות שנעלה תוך כדי דיון, כיצד אפשר לשפר את היעילות ואת התחרות בשוק הזה.

כרמל שאמה-הכהן: כשאני שומע שחברות הדלק משלמות שכר דירה על תחנות דלק בסך של מיליון שקלים לחודש ליד הסינמה סיטי ו-600,000 שקלים לחודש בכביש 4, אז זה הכול נובע ממרווח שיווק שהוא כנראה עתיר שומן.

כרמל שאמה-הכהן: זה לא יכול לבוא ממקום אחר.

כרמל שאמה-הכהן: אין היגיון לשלם על קרקע כזאת קטנה כאלה סכומים.

כרמל שאמה-הכהן: כמובן שצריך לדאוג לרגולאציה לרגולאציה של שחרור קרקעות לתחום תחנות התדלוק וזה גם פן נוסף שיעלה בסיפור הזה.

כרמל שאמה-הכהן: בכל מקרה, הדבר שאתם צריכים להפנים, מבחינתי ומבחינת חברי הוועדה, שהחגיגה על הצרכן הישראלי בתחום הדלק עומדת להסתיים בכל המובנים.

כרמל שאמה-הכהן: גם הממשלה כגובת מיסים בלי סוף צריכה להבין לאט לאט.

כרמל שאמה-הכהן: אם אני מסתכל על הגרף של הבלו ואני מדבר על כל ממשלות העבר, הבלו נע בטווח צר של 2 שקלים פלוס במשך כמעט יותר מ-10 שנים.

כרמל שאמה-הכהן: רק בשנתיים האחרונות רואים את הזינוק המדהים הזה, רואים את הקלות על ההדק של פקידי האוצר.

עמיר פרץ: למה פקידי האוצר?

כרמל שאמה-הכהן: כי הם עושים חישובים.

כרמל שאמה-הכהן: מי שאחראי על מה שעושים פקידי האוצר זה שר האוצר.

כרמל שאמה-הכהן: אני לא עושה פה פוליטיקה.

יואל חסון: אז תגיד הממשלה ושר האוצר.

כרמל שאמה-הכהן: חבר הכנסת חסון, אנחנו רוצים להוריד את מחירי הדלק או רוצים להוריד את הממשלה?

יצחק וקנין: אני מציע לכולנו, אל תהפכו את זה לדיון פוליטי.

חמד עמאר: מי אחראי או לא אחראי, זה לא קשור.

יואל חסון: למה זה לא קשור מי אחראי?

יצחק וקנין: יואל, אנחנו מפספסים את המטרה.

כרמל שאמה-הכהן: המטרה של הדיון הזה - - -

עמיר פרץ: לא צריך להאשים את פקידי האוצר, יש שרים בישראל.

כרמל שאמה-הכהן: אני מאשים גם את שר האוצר, תאמין לי.

כרמל שאמה-הכהן: אנחנו מחפשים להוריד את מחירי הדלק ולא להוריד את הממשלה.

כרמל שאמה-הכהן: יש הצעות אי אמון ביום שני, שם זה המקום למי שרוצה להפיל את הממשלה.

כרמל שאמה-הכהן: יכולתי גם לא לקיים את הדיון הזה.

כרמל שאמה-הכהן: שר האוצר פנה אלי ושאלמה הדיון הזה.

כרמל שאמה-הכהן: יכולתי לא לקיים את הדיון, זה לא דיון המחויב על-פי התקנון.

אופיר אקוניס: שר האוצר ביקש ממך שלא לקיים את הדיון?

כרמל שאמה-הכהן: הוא לא אהב את הדיון.

כרמל שאמה-הכהן: בוא נאמר שהוא מאוד לא אהב את הדיון.

אופיר אקוניס: יש הפרדת רשויות.

חמד עמאר: אדוני היושב ראש, אנחנו לא עובדים אצל שר האוצר.

כרמל שאמה-הכהן: לא אצל שר האוצר ולא אצל שר התשתיות.

כרמל שאמה-הכהן: יבואו ויגידו שחברי הכנסת מנסים לרכב על הכאב של הציבור אבל ועדת הכלכלה ביקשה את הנתונים האלה בשני דיונים קודמים, כשהנושא עדיין לא היה בחדשות.

כרמל שאמה-הכהן: ב-18.2.2009 התקיים דיון בנושא הדלקנים האוניברסאלים.

כרמל שאמה-הכהן: פניתי אז לחן בר יוסף וביקשתי להניח על שולחן ועדת הכלכלה נתונים והשוואה בינלאומית לגבי הרכב מחירי הדלק בישראל.

כרמל שאמה-הכהן: חזרתי ב-22.7.2009 בישיבה נוספת ושאלתי למה הנתונים עדיין לא הוצגו.

כרמל שאמה-הכהן: בסוף לא היתה ברירה וביקשנו את הנתונים ממחלקת המחקר של הכנסת.

כרמל שאמה-הכהן: כלומר, כבר כמעט לפני שנתיים ועדת הכלכלה היתה ערה לעניין ודרשה את הנתונים.

כרמל שאמה-הכהן: אני יודע שגם היושב ראש הקודם, חבר הכנסת אופיר אקוניס, התכתב עם משרד התשתיות בעניין הזה.

כרמל שאמה-הכהן: לכן הנושא הוא באמת נושא אמיתי ולכן אני מקווה שהדיון יהיה אמיתי.

כרמל שאמה-הכהן: חבר הכנסת אופיר אקוניס, בבקשה.

אופיר אקוניס: תודה, בוקר טוב.

אופיר אקוניס: אדוני היושב ראש, אני חושב שהדיון הזה הוא חשוב מאוד והוא יסודי ביותר ואני מברך אותך על קיומו.

אופיר אקוניס: ברשותך, מעבר לעובדה שאני בוודאי לא הייתי רוצה שהדיון פה יהיה דיון פוליטי, אני רוצה להתחיל בשלושה משפטים על מהי מנהיגות.

אופיר אקוניס: מנהיגות אמיצה מזהה גם את הטעויות של עצמה.

אופיר אקוניס: מנהיגות אמיצה קשובה לרחשי לב הציבור.

אופיר אקוניס: מנהיגות אמיצה משנה החלטות כשהיא מזהה שהציבור מביע עליהן מחאה.

אופיר אקוניס: אני מוכרח להגיד כאן, ברמה הא-פוליטית היסודית ביותר, שהמחאה הזאת היא מחאה צודקת ביותר כי ההעלאות התכופות של מחירי הדלק, כפי שאמרת אדוני היושב ראש, פוגעות באופן גורף בכל הרבדים באוכלוסייה, בכל ענפי המשק, מנושא התחבורה הציבורית, נהגי המוניות, המובילים, המפעלים.

אופיר אקוניס: אני רואה פה נציגות גדולה מאוד של התעשייה הזאת.

אופיר אקוניס: כפי שאמרת, אנחנו לא בהעלאה שנובעת מסיבות אוניברסאליות וזאת סיבת הישיבה הזאת.

אופיר אקוניס: כאשר הסיבה היא סיבה אוניברסאלית ומחירי הנפט ומחיר לחבית נפט מאמיר וגם שער הדולר עולה במקביל, בוודאי יש עדכון חודשי, כפי שנגיד בנק ישראל עושה עדכון חודשי על הריבית הבסיסית במשק.

אופיר אקוניס: אבל אנחנו מדברים כאן על מס הבלו.

אופיר אקוניס: כן, חבר הכנסת פרץ, פקידי האוצר המליצו עליה.

עמיר פרץ: מה זה משנה?

אופיר אקוניס: חבר הכנסת פרץ, ההמלצות המקצועיות מגיעות מהדרג הפקידותי, מהפקידות הממשלתית.

אופיר אקוניס: אני אומר את זה בצער ואני לא מהחובטים האוטומטיים בהם אבל נדמה לי שהיא מגלה אטימות מוחלטת לרחשי לב הציבור.

אופיר אקוניס: זה נכון שבסופו של דבר ההחלטה מתקבלת בדרג הפוליטי.

אופיר אקוניס: הגדולה של דרג פוליטי היא להבין שהוא טעה.

אופיר אקוניס: בעיניי זאת גדולה יותר גדולה מאשר לדבוק בעמדה.

אופיר אקוניס: זה קורה, זה לכולם וגם לי.

אופיר אקוניס: כן, חברת הכנסת רגב, זה קורה גם לי וגם לך.

אופיר אקוניס: לפני פחות מחודש, ב-1.1, בהמלצת משרד האוצר, עלה הבלו ב-43 אגורות לליטר.

אופיר אקוניס: אם אינני טועה, זאת היתה עלייה של 6%.

אופיר אקוניס: אני באת מבודד את העלייה הטבעית שאמורה להתקיים בשבוע הבא.

אופיר אקוניס: היו לי שיחות רבות עם דרגים מקצועיים פקידותיים.

אופיר אקוניס: הם אמרו: מה אתם רוצים, אם תהיה עליה במחירי הנפט תהיה עליה נוספת.

אופיר אקוניס: זה נכון, אבל אם אנחנו היינו כבר במצב של 140 דולר לחבית נפט ושער דולר גבוה הרבה יותר מהשער שנקבע אתמול, 3.61 אגורות.

אופיר אקוניס: במצב הקודם, כשהמס היה יותר נמוך, אזרחי ישראל שילמו מחיר על הדלק שלא התקרב למחיר הרף החדש של 7 שקלים ומעלה.

אופיר אקוניס: כלומר, בקצב הנוכחי, אם נחשב את הדבר, ואת זה אנחנו צריכים למנוע, אנחנו עלולים למצוא את עצמנו עם מחירים של 10 ו-11 שקלים לליטר בנזין ואולי יותר.

אופיר אקוניס: מדוע?

אופיר אקוניס: לא בגלל העלייה האוניברסאלית אלא בגלל המיסוי הגבוה, שהוא מעשי ידי פקידות ובסופו של דבר החלטה שנקבעה פה.

אופיר אקוניס: אדוני היושב ראש, ציינת כמה פניות למשרד התשתיות, כאשר אתה כיהנת כחבר בוועדת הכלכלה ואני כיהנתי כיו"ר הוועדה.

אופיר אקוניס: הייתי מציע שמר בר יוסף רצוי שיישב ליד השולחן כי הוא דמות מאד חשובה פה.

אופיר אקוניס: ברשותך, אדוני היושב ראש, אציין שבאמת בנדיבותה הגדולה של מנהלת הוועדה, הגברת ורון, פניתי למר חן בר יוסף מנהל מנהל הדלק בעקבות ידיעה שהתפרסמה בעיתונות.

אופיר אקוניס: בעצם, בדיקה שסיפרה איך מייקר משרד התשתיות את מחירי הדלק לנהגים.

אופיר אקוניס: התשובה היתה כזאת ואני מצטט: "מסיבות אלה וכל הסיבות שנתת, סל הוצאות השיווק וכדומה, יזם המפקח על המחירים ביחד עם מנהל הדלק עבודה שמטרתה לבחון מחדש את מרווח השיווק של בנזין 95 בתחנות הדלק.

אופיר אקוניס: עבודה זאת אמורה להסתיים תוך מספר חודשים ולאור הממצאים צפוי להיקבע, הן מרווח השיווק העדכני והן נוסחת עדכון חדשה".

אופיר אקוניס: המכתב הזה הגיע אלי ב-28.12.2009.

אופיר אקוניס: מאז עברו כמה חודשים, אם נדייק, שנה וחודש.

אופיר אקוניס: אני לא מחכה לתשובה, מר בר יוסף, הציבור מחכה לתשובה.

אופיר אקוניס: באופן נימוסי היית צריך לשלוח לי תשובה, או לפחות למנהלת הוועדה.

אופיר אקוניס: ובכן, עדיין לא קיבלנו את התשובה.

אופיר אקוניס: אני מאוד מקווה ומצפה שאתה תיתן את התשובה לדבר הזה.

אופיר אקוניס: הורדת המחירים היא בידנו, זה לא כוח עליון.

אופיר אקוניס: זה בידנו.

אופיר אקוניס: אני חושב שהתפקיד שלנו כנבחרי ציבור הוא להיאבק בעניין הזה למען הציבור שמביע מחאה.

אופיר אקוניס: בעיניי, חבר הכנסת חסון, המחאה היא נבונה, צודקת והיא א-פוליטית.

עמיר פרץ: היא פוליטית ועוד איך.

עמיר פרץ: זה פשוט לא נוח לך, זאת תפישת עולם של הממשלה.

עמיר פרץ: הממשלה הזאת רואה באזרחים האלה קרבנות.

עמיר פרץ: זה ועוד איך פוליטי.

אופיר אקוניס: נקיים בנפרד דיון על תפישות עולם.

עמיר פרץ: לא בנפרד, פה.

כרמל שאמה-הכהן: אתה תגיד מה שאתה רוצה והוא יגיד מה שהוא רוצה.

ישראל חסון: אדוני היושב ראש, צריך קצת להגביל בזמן, יש פה 30 חברי כנסת.

אופיר אקוניס: אני מייד מסיים.

אופיר אקוניס: העלאת המס, מצד אחד, וכל הנושא של מה שנקרא מרווח השיווק הם דברים שהם בידינו ואנחנו נפעל להוריד אותם כדי שמחיר הדלק לציבור יהיה נמוך מהמחיר אליו הגענו בחודש האחרון.

ישראל חסון: להבהרה, האם שר האוצר ושר התשתיות זומנו לכאן?

ישראל חסון: אני לא מקבל את דבריו של אופיר, לי יש שר, אני לא מכיר פקידות באמצע.

לאה ורון: חבר הכנסת חסון, בהתאם לתקנון הכנסת, ההזמנה לישיבות הכנסת נעשית לשרים.

לאה ורון: השר הוא זה שמחליט האם בכוונתו להגיע לדיון או לשלוח מי מנציגיו.

כרמל שאמה-הכהן: נציג מחלקת המחקר של הכנסת, בבקשה.

כרמל שאמה-הכהן: אני מבקש שתיתן את תמצית הדוח שלכם.

כרמל שאמה-הכהן: אני רוצה להודות לכם.

כרמל שאמה-הכהן: עבדתם חודשיים על הדוח הזה.

כרמל שאמה-הכהן: הדוח הזה הוא מאיר עיניים, עד שהוא ייסתר אחרת.

עמי צדיק: בוקר טוב.

עמי צדיק: אנחנו בדקנו את מרווחי המיסוי והשיווק בהשוואה בין לאומית בין ישראל למדינות מערב אירופה .

עמי צדיק: הממצאים העלו שבעוד המחיר בישראל, במחירים שוטפים ולא במונח כוח קניה, הוא גבוה בכמה אחוזים בודדים לעומת המחיר הממוצע במערב אירופה, הרי בהרכב המחיר יש הבדל בין ישראל לבין מערב אירופה.

עמי צדיק: אצלנו האחוז של מרווח המיסים הוא נמוך יותר והאחוז של מרווח השיווק הוא גבוה יותר לעומת אירופה.

עמי צדיק: אם לוקחים את זה במונחי כוח קניה אז כל המרווחים גבוהים יותר בישראל לעומת אירופה והמחיר הסופי גבוה בערך מעל 20% מעל המחיר באירופה.

עמי צדיק: אלה עיקרי הממצאים.

כרמל שאמה-הכהן: במונחי כוח קנייה, מה הפרופורציה בין רכיב המיסוי ורכיב השיווק?

עמי צדוק: במונחי כוח קנייה המיסוי בישראל הוא 18 ארוסנט ובאירופה זה 10 ארוסנט.

עמי צדוק: זה נכון לדצמבר 2010.

חמד עמאר: בוא תדייק, מה ההבדל?

כרמל שאמה-הכהן: 80% הבדל.

עמי צדיק: 10 ארוסנט באירופה ו-18 ארוסנט בישראל, נכון לדצמבר 2010.

ישראל חסון: על איזה מוצר?

עמי צדיק: כל הבנזין, לא כולל סולר.

חמד עמאר: אני רוצה לשאול אותך באחוזים ממחיר הדלק.

חמד עמאר: כמה מרווח השיווק באחוזים?

עמי צדיק: בישראל 13% מהמחיר ובאירופה 8.5%.

כרמל שאמה-הכהן: אבל באחוזים זה פחות מעניין כי ברגע שהמחיר גבוה יותר אז ה קורלציה היא לא אותה קורלציה.

חמד עמאר: אני רוצה להגיע למחיר הבלו והמע"מ ביחד.

חמד עמאר: אם נוסיף אותם מגיעים ל-59%.

חמד עמאר: כשאתה בא להוזיל ולדבר על מרווח השיווק זה 10%.

חמד עמאר: אם נוריד - - -

מירי רגב: הסיפור הוא המס על הבלו.

כרמל שאמה-הכהן: חבר הכנסת עמאר אני אגיד לך מה ההבדל.

כרמל שאמה-הכהן: נניח שבישראל מחיר הדלק היה כפול מאירופה, אז רכיב השיווק היה שווה באחוזים.

מירי רגב: זה לא נכון.

קריאה: יש חילוקי דעות על הנתונים, העובדות לא נכונות.

עמי צדיק: בנוסף, בדקנו גם את הנושא של הבלו.

עמי צדיק: החל מינואר 2005 יש רפורמה בבלו על הסולר בישראל והבלו על הסולר הועלה בצורה חדה מאוד, הוא כמעט הושווה לבלו על - - -

כרמל שאמה-הכהן: הוא התחיל כמעט מאפס.

עמי צדיק: מ-68 אגורות ל-2.6 אגורות היום.

עמי צדיק: ראינו שהיחס בין הבלו על בנזין לבלו על בנזין לבלו על הסולר בישראל, הוא נמוך לעומת מה שמקובל באירופה.

עמי צדיק: בישראל היחס הוא 1.1 ובאירופה היחס הוא 1.4.

עמי צדיק: כלומר, הם מודעים לזה שהבלו על הסולר הוא הרבה יותר נמוך מאשר הבלו על בנזין.

עמי צדיק: אצלנו הוא גבוה יותר.

עמי צדיק: גם בדקנו את הממצאים לגבי צריכת הבנזין והסולר לנפש ב-6 השנים האחרונות באירופה ובישראל וראינו שפה יש עלייה בבנזין וירידה בסולר, הפוך לחלוטין ממה שקורה באירופה.

כרמל שאמה-הכהן: חבר הכנסת יואל חסון, יו"ר הוועדה לביקורת המדינה, שפנה וביקש את הדיון.

יואל חסון: תודה רבה אדוני היושב ראש.

יואל חסון: באמת, כששוחחתי איתך על העניין הזה וביקשתי שיהיה דיון אתה הסכמת וגם סיפרת לי שאתה מתכוון לטפל בזה גם כך.

יואל חסון: אני שמח שקלעתי לדעת גדולים וגם חברים.

יואל חסון: אני חושב שכולם משוכנעים בנתונים ומשוכנעים שהמציאות הזאת היא מציאות מאוד בעייתית ומשפיעה באופן מאוד קשה ביותר על אזרחי ישראל.

יואל חסון: אני רוצה לומר מה אנחנו כחברי כנסת צריכים לעשות כדי לעצור את הדבר הזה.

יואל חסון: ההתנגדות הזאת החלה ממחאה של אזרחים שחלקם נמצאים פה איתנו.

יואל חסון: הם לקחו את הרכב שלהם, את האנשים.

יואל חסון: זאת החבורה הפחות האדישה.

יואל חסון: אמנם היא לא הצליחה להוציא אנשים באופן מקיף אבל יצאו לדרך.

יואל חסון: הפעילות השנייה היתה בבית הזה.

יואל חסון: יזמתי עם חבריי בקדימה יחד עם חברי אופוזיציה אחרים ויזמנו לפני כשבועיים דיון בכנסת שבו התחלנו את המאבק בנושא הדלק.

יואל חסון: בתוך המקום הזה אני רוצה לומר לך אדוני היושב ראש שאני מאוד מעריך את זה שקיימת את הדיון.

יואל חסון: אני רואה בזה מהלך אמיץ כי אתה איש קואליציה.

יואל חסון: אני יודע מה המשמעות לבוא ולפעול היום נגד החלטה של ממשלה שאתה חלק מהקואליציה שלה.

יואל חסון: אני חושב שזה מהלך אמיץ.

יואל חסון: אני כבר אומר לך שמבחינתי העניין הזה הוא לא עניין של קואליציה אופוזיציה.

יואל חסון: אני מבטיח לך כאן ואני מאמין שכל חבריי באופוזיציה מסכימים איתי, 54 אצבעות עומדות לרשותך בכנסת, האצבעות של האופוזיציה, לטובת המהלך הזה, להוריד את המס באופן מיידי וניכר.

עמיר פרץ: האופוזיציה גדלה, מה?

יואל חסון: אנחנו 54.

יואל חסון: הנה נוספו עוד 8 שעברו מהקואליציה לאופוזיציה.

שלמה מולה: לא לקחת בחשבון את חבר הכנסת אמסלם.

כרמל שאמה-הכהן: אל תיקחו בעלות על חבר הכנסת אמסלם.

יואל חסון: הנה אני משחרר ומוותר ואני בטוח שגם האזרחים שהתחילו את העניין הזה, מוותרים על כל קרדיט של הובלה, מוותרים על כל קרדיט של ציון לשבח.

יואל חסון: מבחינתנו, התהליך של המאבק יכול להתחיל מהיום ומה שהיה קודם לא היה.

יואל חסון: אני מוותר מראש על כל קרדיט.

יואל חסון: אני בא ואומר לך, אדוני היושב ראש, אתה אדם משכיל, אתה מכיר את המערכת הכלכלית.

יואל חסון: אין שום היגיון בדרך הזאת להכניס כסף לממשלה.

יואל חסון: אם לממשלה יש חוסרים, יש לה דרכים אחרות, חוץ מהדרך הזאת, להכניס לקופתה כסף.

יואל חסון: בכלל, גל ההתייקרויות הכולל שקיים היום למעמד הביניים, לשכבות החלשות, הוא פשוט גל התייקרויות מדהים שלא ניתן בכלל לתאר אותו ולקבל אותו.

יואל חסון: העומס הוא אדיר.

יואל חסון: לכן אני מציע, אדוני היושב ראש.

יואל חסון: קודם כל, אני חושב שהוועדה צריכה לקבל פה החלטה ברורה שהדלק לא יכול להיות הכלי שדרכו הממשלה משלימה פערים.

יואל חסון: כאיש אופוזיציה אני לא אגיד למה היא משלימה את הפערים האלה, חלק יודעים וחלק לא יודעים.

יואל חסון: קודם כל, זה לא הכלי.

יואל חסון: דבר שני, העובדה שבשנים האחרונות היתה העלאה כל-כך משמעותית של המחירים ועליות המחירים הצפויות של הדולר, הדלק וכל ההשפעות העולמיות, מחייבת הורדה מיידית.

יואל חסון: לדעתי, זאת ההחלטה שצריכה להתקבל, הורדה מיידית של הפעימה שיצאה לדרך ב-2011 והפעימה הצפויה ב2012.

יואל חסון: אם נבטל את שתי הפעימות האלה, עשינו מהלך חשוב לציבור בישראל.

כרמל שאמה-הכהן: נציג האוצר, בבקשה.

אודי אדירי: נמצא פה גם ערן יעקב מרשות המיסים וגם הוא יוכל להתייחס.

אודי אדירי: במישור היותר רחב, המס הזה, כמו כל מס אחר, נועד להוות חלק מהכנסות המדינה.

אודי אדירי: יש כל מיני אלטרנטיבות.

אודי אדירי: צריך להבין שהסכום שמונח פה על השולחן, של אותן 40 אגורות או 43 אגורות בבלו, שזה 2011 ו-2012 ביחד, מדובר בסכום משמעותי מאוד ששקול לסדר גודל של 1% או אפילו למעלה מ-1% במע"מ כאלטרנטיבה.

ישראל חסון: כמה זה נומינאלית?

מירי רגב: מיליארד שקל לשנה.

אודי אדירי: ה-20 אגורות מגלם סדר גודל של - -

ישראל חסון: 40 אגורות.

אודי אדירי: - - 2.5 מיליארד שקל - - -

מירי רגב: 20 אגורות זה 1.2 מיליארד שקל.

חמד עמאר: אלה הנתונים שנתנו לנו במליאה.

עמיר פרץ: ב-2012 יש 2.5 מיליארד, כמו שהוא אומר.

מירי רגב: 40 אגורות זה 2.5 מיליארד.

אודי אדירי: זה סדרי הגודל.

אודי אדירי: מבחינת השוואה לדברים אחרים, זה קרוב ל-1% במע"מ לשם השוואה.

אודי אדירי: מדובר בלא מעט כסף.

אודי אדירי: הממשלה שקלה כל מיני אופציות מאיפה לקחת את המס הנדרש הזה.

אודי אדירי: נבחנו אלטרנטיבות, מע"מ, מס הכנסה, אבל הממשלה בחרה להמשיך - - -

מירי רגב: אתם יכולים למנוע את הורדת מס הכנסה.

מירי רגב: אל תוריד את מס ההכנסה ואל תעלה את המע"מ.

כרמל שאמה-הכהן: אני רוצה לשאול אותך שאלה ולהציג לך נתון.

כרמל שאמה-הכהן: אני קורא מדף של האוצר ממנהל ההכנסות: "במהלך שנת 2010 נרשם עודף בהכנסות, כולל א גרות, ב סכום של כ-12.3 מיליארד שקלים".

כרמל שאמה-הכהן: חלק לא קטן מזה זה מבועת הדיור שאתם נהנים ממנה יום יום.

כרמל שאמה-הכהן: בהשוואה ליעד ההכנסות שנכלל בתקציב המדינה לשנת 2010.

כרמל שאמה-הכהן: העודף נרשם בעיקר במיסים ישירים בסכום של כ-8 מיליארד שקלים ובמיסים עקיפים נרשם עודף של 3.7 מיליארד שקל.

כרמל שאמה-הכהן: אפילו באגרות יש לכם עודף.

כרמל שאמה-הכהן: נרשם עודף של 590 מיליון שקלים.

כרמל שאמה-הכהן: הכנסות אפשר לייצר בלי סוף.

אודי אדירי: בכל מקרה, התחזית שנבנתה לשנים 2011 ו-2012 מבוססת על הידע הטוב ביותר שיש שזה שנת 2010.

אודי אדירי: שנת 2010 הפתיעה את כולנו בדברים רבים, ביציאה מהירה המיתון.

אודי אדירי: בדרך כלל התחזיות שנעשות נועדות להיות תואמות את מה שמתרחש במציאות.

אודי אדירי: מכל מקום, זאת התחזית לשנים 2011-2012 ומכאן בא הצורך.

אודי אדירי: נבחנו מספר אלטרנטיבות וזאת נבחרה על-ידי הממשלה.

אופיר אקוניס: מה האוצר הציע?

אופיר אקוניס: מה היו ההצעות?

עמיר פרץ: שתהיה פה חלוקה הוגנת.

עמיר פרץ: הקואליציה שצריכה לשתוק היום היא המדברת העיקרית, סליחה.

כרמל שאמה-הכהן: אתה רוצה שהקואליציה תשתוק?

כרמל שאמה-הכהן: אנחנו הולכים לקראתכם.

ציון פיניאן: איפה שטועים אומרים שטעינו.

עמיר פרץ: אתם הופכים את פקידי האוצר לקרבנות.

עמיר פרץ: איפה הממשלה?

עמיר פרץ: תפסיקו לפחד.

עמיר פרץ: הממשלה אשמה.

אופיר אקוניס: אני מבקש לדעת מה הצעתם.

מירי רגב: מס על הנשימה הצעתם?

אודי אדירי: חבר הכנסת אקוניס.

אודי אדירי: ברשותך, אני לא רוצה להיכנס פה לדבר שהוא בין שרי הממשלה.

אודי אדירי: אתה יכול להיות סמוך ובטוח שנבחנו באמת הרבה אלטרנטיבות מקצועיות.

אודי אדירי: אני אפילו לא יודע לתת לך את התשובה מה בדיוק שר האוצר הציע לראש הממשלה.

מרינה סולודקין: מהעיזבון - - -

עמיר פרץ: אל תענה, שלא יכשילו אותך.

אופיר אקוניס: זה לא להכשיל אותו, זאת תשובה לציבור.

עמיר פרץ: הם יגידו ששמת מכשול בפני עיוור.

עמיר פרץ: אני מונע שיכשילו אותו, אני מגן עליו.

כרמל שאמה-הכהן: אף אחד לא יכול להכשיל אותו.

עמיר פרץ: שיבוא שר האוצר לענות.

כרמל שאמה-הכהן: לא, הוא גם חלק מהאוצר.

כרמל שאמה-הכהן: חבר הכנסת פרץ, מה ההתרגשות היום?

עמיר פרץ: התרגשות?

עמיר פרץ: נכנסת לתחנת הדלק היום?

עמיר פרץ: אתה יודע איזה צעקות חוטף כל חבר כנסת שמגיע לשם?

עמיר פרץ: אני צריך לחטוף צעקות בגללכם.

כרמל שאמה-הכהן: כששר האוצר בא אלי אתמול בתלונות אמרתי לו: אני מציע לך להתחפש שלא יזהו אותך ותצא לרחוב.

כרמל שאמה-הכהן: אז תבין שאנחנו ממעיטים.

אופיר אקוניס: למה שיתחפש?

אופיר אקוניס: הוא גאה בהחלטה שלו, שיעמוד מול הציבור.

חמד עמאר: האם אתם מתכוונים להעלות את מס הבלו ב-22 אגורות?

אודי אדירי: כשחבר הכנסת אקוניס אמר 43 אגורות, הוא התייחס לזאת שבוצעה בינואר 2011 ולזאת שעתידה להתבצע בינואר 2012 וביחד הן 43 אגורות.

אודי אדירי: כמה מילים על דלק ועל בלו.

אודי אדירי: מחיר הדלק מורכב משלושה חלקים.

אודי אדירי: אחד, זה המחיר הבסיסי שעליו לממשלה באמת אין שליטה.

אודי אדירי: השני הוא מרווח השיווק שנמצא בפיקוח על-ידי הממשלה ואולי אחרי זה נרחיב.

אודי אדירי: השלישי, הוא המיסוי שנקבע על-ידי הממשלה והכנסת.

ישראל חסון: תאמר שאתה מדבר אך ורק על בנזין.

ישראל חסון: חל ניכר מאוד מהשחיטה מהצד הכהה של הכפית זה הסולר.

כרמל שאמה-הכהן: נעשה על זה דיון נפרד.

ישראל חסון: אתה מדבר אך ורק על בנזין, זה רכיב של מחיר בנזין.

אודי אדירי: אתייחס לבנזין ואחר-כך אולי אומר כמה מילים לגבי הסולר.

אודי אדירי: בעיקר בעניין הבנזין: הבלו בישראל אינו נמוך אך הבלו והמע"מ ביחד בישראל בהחלט עומדים בסטנדרט המקובל באירופה, בוודאי במערב אירופה.

אודי אדירי: אם מסתכלים על סך המס כאחוז ממחיר הדלק, אז בישראל – שמעתם את מרכז המידע וגם אנחנו בדקנו.

אודי אדירי: באחוזים ממחיר הדלק הוא נמוך ביחס לאירופה.

אודי אדירי: במונחי כוח קנייה הוא גבוה ביחס לאירופה ובמונחים מוחלטים הוא בסדרי גודל כמו מערב אירופה.

אודי אדירי: זה לא מעט אבל זה בהחלט סדר גודל מקובל.

אודי אדירי: בענף התחבורה, ספציפית, נעשו בשנים האחרונות מספר הליכים מקבילים של מיסוי וצריך להסתכל עליהם כמקשה אחת.

אודי אדירי: הממשלה החליטה, כמדיניות שבאה לעודד שימוש נכון ברכב, הפחתת השימוש ברכב - - -

יוליה שמאלוב-ברקוביץ: גם אין לך תחבורה ציבורית.

אודי אדירי: מה שהממשלה עשתה בחמש השנים האחרונות זה שני צעדים משלימים.

אודי אדירי: אחד, היא הקטינה בצורה משמעותית את מס הקנייה על רכב בסדרי גודל - - -

אופיר אקוניס: באמת, באמת, איך אתה מעז?

אופיר אקוניס: אתה לא מתבייש?

אופיר אקוניס: יש מכוניות שיש עליהן מעל 100% מס.

אודי אדירי: אני בהחלט לא מתבייש, כי באתי עם נתונים.

אופיר אקוניס: אני מבקש לקיים דיון לגבי מיסוי על רכבים.

ציון פיניאן: המיסוי על הרכב הוא 186%.

אודי אדירי: המס על רכב משנת 2005 בשנת 2008 ירד באופן מוחלט מ-95% ל-78%.

אופיר אקוניס: כמה הוא עלה בעקבות המיסוי הירוק?

אודי אדירי: בשנת 2009-2010 נכנסה רפורמת מיסוי ירוק שמה שהיא עשתה זה לא להעלות את סך המיסוי אלא ליצור דיפרנציאציה בין סוגי רכבים.

אופיר אקוניס: בפועל המס עלה.

אודי אדירי: הוא לא עלה.

אודי אדירי: אני יכול לומר לכם כנתון אינדיקטיבי.

אודי אדירי: בואו נסתכל על שני המהלכים האלה יחד.

אודי אדירי: בואו נניח רכב ממוצע שנוסע בשנה.

אודי אדירי: ברכב כזה, עליית הבלו המצטברת, ואני מכניס גם את העלייה של 2009 של ה-30 האגורות וגם את של 2011 וגם את 2012, שלושת העליות האלה יחד מוסיפות לרכב ממוצע פרטי שנוסע על בנזין כ-700 שקלים בשנה.

אודי אדירי: מס קנייה ממוצע על רכב בישראל ירד בכ-8,000 שקלים.

אודי אדירי: אז אם תגידו שרכב חי 10-11 שנה, בהחלט אפשר לומר שברמה הממוצעת, נטל המיסוי הכולל על כלי רכב פרטיים בישראל לא גדל.

אודי אדירי: מה שכן השתנה זה היחס.

אודי אדירי: יש כאן מדיניות ממשלתית שבהחלט מטרתה למסות יותר את השימוש השולי ברכב ולהפחית את השימוש הקבוע.

אודי אדירי: מילה לגבי סולר ואני מסיים.

מרינה סולודקין: איך זה קשור לתחבורה ציבורית?

כרמל שאמה-הכהן: יש פה את הגרף של התפתחות מחירי הבלו משנת 1996 ועד שנת 1998.

כרמל שאמה-הכהן: אתה רואה בבלו קו ישר כמעט עם תנודות קלות.

כרמל שאמה-הכהן: זה עד לפני 4 שנים כשהתחילו ההעלאות.

כרמל שאמה-הכהן: אני שואל אותך, האם גם באירופה פתאום הבלו התחיל לזנק בצורה כזאת?

כרמל שאמה-הכהן: האם נראה את אותה צורה של גרף?

אודי אדירי: אדוני היושב ראש, אני לא רוצה לענות כי אני לא בטוח בתשובה.

אודי אדירי: אני אומר לך שלאורך השנים ראית גם גרף קבוע במס הקנייה.

אודי אדירי: כלומר, נעשה פה צעד משלים.

אודי אדירי: הממשלה החליטה להפחית משמעותית את מיסי הקניה ומצד השני להעלות את הבלו.

יצחק וקנין: יש לי שאלה מאוד חשובה לגבי מה שאתה אומר.

יצחק וקנין: האם האוצר בחן מה הפער בהכנסות של המדינה בזה שהוריד את המיסוי לרכב והעלה את המס לבלו.

יצחק וקנין: אני מודיע לך שהממשלה החליטה ללכת על השלב של המיסוי לדלק משום שהוא מכניס לה הרבה יותר כסף מאשר מהמיסוי על רכבים.

יצחק וקנין: אני יכול להגיד גם את הסכומים ואני לא טועה במה שאני אומר לך.

ישראל חסון: זה נכון?

יצחק וקנין: כמה רכבים נמכרים במדינה וכמה דלק מתדלקים בכל המדינה?

יצחק וקנין: קח את הממוצע ואתה תראה שזה פער של 2 מיליארד שקל.

יצחק וקנין: המדינה עשתה אחד ואחד, ההכנסות מהבלו על ה דלק זה 2 מיליארד שקל יותר.

ישראל חסון: זה נכון?

יצחק וקנין: זה בדוק.

קריאה: כמה הוסיפו בזקיפת הרכב?

קריאה: הכפילו את זקיפת הרכב.

אודי אדירי: רק מילה לגבי תחבורה ציבורית וסולר.

אודי אדירי: ראשית, באמת בסולר נעשה מהלך שהוא מהלך יותר גדול.

אודי אדירי: נעשתה עליה דרסטית משמעותית בבלו על הסולר על מצד שני בוטלה אגרת הסולר.

מרינה סולודקין: בושה.

אודי אדירי: עד לפני מספר שנים היתה אגרה משמעותית על הסולר.

אודי אדירי: המהלך של הסולר לווה בצעד משלים.

אודי אדירי: פעם אחת, לכל מי שמשת

אודי אדירי: מש בסולר כאמצעי יצור ויש באמת מתוך העלאת הבלו חלק ניכר הולך כהחזר לצרכנים.

אודי אדירי: בשנת 2009 סך ההחזר הגיע ללמעלה מ1.2 מיליארד שקל.

אודי אדירי: לגבי תחבורה ציבורית.

אודי אדירי: יש כאן בהחלט מהלך ברור.

קריאה: קח את זה בחזרה.

אודי אדירי: אני לא רוצה להיות ציני בדבר הזה אבל יש כאן מהלך ברור של תעדוף תחבורה ציבורית.

אודי אדירי: תחבורה ציבורית עולה אך ורק בשיעור המדד.

יוליה שמאלוב-ברקוביץ: אבל אין תחבורה ציבורית.

יוליה שמאלוב-ברקוביץ: מה זה תעדוף לתחבורה ציבורית?

אודי אדירי: כל העלות העודפת של הסולר בתחבורה ציבורית מתוקצבת במאות מיליוני שקלים על-ידי תקציב המדינה.

אודי אדירי: לגבי תחבורה ציבורית בהחלט נעשים בשנים האחרונות מאמצים ניכרים בתקציב של הגדלה משמעותית של השקעה ממשלתית בתחבורה ציבורית.

קריאה: רק בגלל הדבר הזה לא נוסעים איתנו במוניות.

אודי אדירי: אתם יודעים שבעוד 3 חודשים תהיה פה רכבת וקו לראשון.

כרמל שאמה-הכהן: האם האוצר מתכוון לעשות שינוי במחיר הבלו?

אודי אדירי: עמדת האוצר כמובן נקבעת - - -

אופיר אקוניס: אדוני היושב ראש, הפקידות תמליץ שלא והדרג הבכיר צריך להכריע.

יואל חסון: הפקידות אמרה את דברה.

יואל חסון: אי-אפשר להמשיך ולהישאר עם הפקידות.

יואל חסון: זה עכשיו החלטה של הקברניטים ושל שר האוצר.

חמד עמאר: תשאלו את השאלות הקשות את שר האוצר.

כרמל שאמה-הכהן: מבחינתי הוא יושב כאן, הוא שר האוצר.

כרמל שאמה-הכהן: אני הזמנתי את שר האוצר.

כרמל שאמה-הכהן: שר האוצר שלח אותו.

כרמל שאמה-הכהן: הוא לא מדבר בשמו, הוא מדבר בשם שר האוצר.

כרמל שאמה-הכהן: כל אמירה שהוא אומר מיוחסת גם לשר האוצר ומחייבת אותו.

אופיר אקוניס: וגם את שר התשתיות.

כרמל שאמה-הכהן: האם למשרד האוצר יש כוונה לעשות מחדש חשיבה לגבי הבלו?

כרמל שאמה-הכהן: כן או לא?

אודי אדירי: לא ידוע לי על כוונה לעשות חשיבה מחדש.

כרמל שאמה-הכהן: הבנו שלאוצר אין שום כוונה.

כרמל שאמה-הכהן: יש לנו כלים לייצר לו כוונה כזאת.

כרמל שאמה-הכהן: חברת הכנסת רגב, בבקשה.

מירי רגב: אני רוצה להתחיל בלעשות סדר.

מירי רגב: נתחיל עם זה שההבדלים בינינו לבין העולם הוא שלאורך שנים המס על הרכב היה גבוה והמס על הדלק היה נמוך.

מירי רגב: בעולם המס על הדלק היה קצת יותר גבוה אבל המס על הרכב היה נמוך.

מירי רגב: היום אצלנו גם המס על הרכב גבוה וגם המס על הדלק גבוה.

מירי רגב: קודם כל, בוא נגיד את זה ונתיישר.

מירי רגב: המחיר של הדלק הוא מחיר שלו בלו שהיה 2.8 קבוע.

מירי רגב: היה מרווח של 70 אגורות לתחנות.

מירי רגב: כל המרווח, איך שלא תסתכלו על זה, זה מרווח של 70 אגורות עם פיקוח של גורמי האוצר במחיר הנפט.

מירי רגב: כמובן, מעבר למחיר הנפט זה המע"מ.

מירי רגב: לכן, כל הסיפור הוא לא המרווח.

מירי רגב: אני אומרת לך שנבדוק את זה ואני מבקשת גם מהממ"מ לבדוק את זה.

מירי רגב: המרווח הוא לא הסיפור פה.

מירי רגב: זה ללכת לאנשים הלא נכונים.

מירי רגב: הסיפור פה הוא הבלו וזה ששר האוצר אמר בתחילת תפקידו שהוא רוצה להעלות את מחיר הדלק בשקל.

מירי רגב: שר האוצר אומר: מה זה שקל?

מירי רגב: מה זה 20 אגורות?

מירי רגב: באמת, בשבילו, מה זה 20 אגורות?

מירי רגב: 20 אגורות זה 1.2 מיליארד שקלים בשנה.

קריאה: שר האוצר אמר את זה?

מירי רגב: כן.

מירי רגב: המשמעות שלו זה שכמעט 20%-25% זה מס על הפריפריה.

מירי רגב: 250 מיליון שקלים מהמיליארד זה מס על הפריפריה.

מירי רגב: אז קודם כל יש לנו פה מס על הפריפריה.

מירי רגב: שנית, יש לנו כאן עלייה משמעותית שתגרום לאינפלציה בכל, כי הסולר עולה, החימום עולה, ההסעות עולות, התחבורה עולה, הכל עולה.

מירי רגב: הכל עולה בגלל 20 האגורות הקטנות האלה ששר האוצר כנראה מנותק מהשטח ואתם גם.

מירי רגב: אתה נוסע על רכב שמשלם המיסים מממן אותה.

אודי אדירי: בוא נחדד – לא.

מירי רגב: אם אתה לא, אז רוב הפקידים.

מירי רגב: אם פעם אחת הייתם מוותרים על הרכב הזה, הייתם מבינים מה אנשים מרוויחים.

מירי רגב: קודם כל, זאת לא גזירה משמים, אלה ידי אדם.

מירי רגב: אנחנו יכולים לשנות את זה ובוודאי שב-2012 לא יעלו את ה-20 אגורות, שזה 1.5 מיליארד שקלים.

מירי רגב: שנית, תחבורה ציבורית היא מאוד יקרה.

מירי רגב: היום משפחה שאין לה רכב ורוצה לנסוע לטיול או לבקר את הסבתא בצפון, זה 500 שקלים בלי מים, בלי קפה ובלי סנדוויצ'ים.

מירי רגב: אתם כל הזמן אומרים שאתם מורידים את מס ההכנסה אבל אותם אנשים, כולל חברות ההסעה, לא מגיעים לאפשרות של מס ההכנסה לכן הם לא מרוויחים מהירידה במס ההכנסה.

מירי רגב: אם הוועדה הזאת לא תקבל החלטה, שלפחות את ההעלאה המתוכננת של 2012, שאנחנו נמנע - - -

כרמל שאמה-הכהן: איך הצבעת בוועדת הכספים?

מירי רגב: לא הייתי מוכנה להצביע.

יצחק וקנין: הייתי היחיד מהוועדה בקואליציה שהצבעתי נגד העלאת הדלק.

יצחק וקנין: אני רוצה לומר.

יצחק וקנין: אנחנו נערבב פה הרבה דברים אבל השורה התחתונה תלויה רק בנו ולא באף אחד.

יצחק וקנין: אני אמרת את זה לראש הממשלה.

כרמל שאמה-הכהן: בוא נראה מי ימשיך לאורך כל הדרך ומי ינשור בדרך.

יצחק וקנין: אני מודיע לך גם היום.

יצחק וקנין: אני הצבעתי והיה עלי רעש גדול.

יצחק וקנין: אמרתי וגם היום אני אומר: צריך להגיד את הדברים בצורה ברורה.

יצחק וקנין: זה תלוי בנו, לא בשר האוצר ולא באף פקיד.

מירי רגב: אני רוצה לברך אותך, כבוד היושב ראש על קיום הדיון הזה.

מירי רגב: אני יודעת מה זה ללכת כנגד הממשלה בנושאים חברתיים.

כרמל שאמה-הכהן: אני חושב שפה אני בעד הממשלה, אני פשוט מעיר אותה.

מירי רגב: גם אני חושבת כך.

מירי רגב: אני מציעה שלדיונים הבאים לא יבואו לכאן פקידים שלא מבינים את המדיניות, שיבוא לפה או ראש אגף התקציבים או שר האוצר.

יוליה שמאלוב-ברקוביץ: אני חושבת ששר האוצר לא מבין בכלל את המדיניות.

כרמל שאמה-הכהן: בדרך כלל הפקידים באוצר מבינים את המדיניות.

יואל חסון: אדוני היושב ראש, אולי נעשה דיון משותף עם הוועדה לביקורת המדינה ואז על-פי חוק הם יהיו חייבים לבוא.

יואל חסון: אולי זאת הדרך.

יואל חסון: אם תרצה, אני מכין את הוועדה לרשותך.

כרמל שאמה-הכהן: אהוד פלג, מנכ"ל המועצה לצרכנות.

אהוד פלג: נאמר כבר על-ידי יושב הראש שלמחיר של הדלק יש השלכות גם על התייקרויות ישירות וגם על התייקרויות עקיפות.

אהוד פלג: למעשה הדלק ומחירו הם הברז ליוקר המחייה במדינה.

אהוד פלג: כאשר אנחנו מסתכלים על המרכיבים אז אנחנו רואים שלושה.

אהוד פלג: לגבי אחד אנחנו לא כל-כך יכולים לשלוט וזה המחיר הגולמי, אלא אם כן יתגלה נפט בישראל והממשלה תחתום על הסכם טוב יותר אז אולי ניוושע מהכיוון הזה.

אהוד פלג: לגבי המרכיב של מרווח השיווק.

אהוד פלג: כאן נאמרו דברים אבל אני תוהה, האם הנתונים שנמסרו לנו בהשוואה לאירופה, לקחו בחשבון מדינות בנות השוואה משום שבמנהל הדלק עצמו ראיתי באתר שיש הבדל בין השוואה לצפון מערב אירופה לבין השוואה לכלל אירופה.

אהוד פלג: ההשוואה היא שונה מבחינת ההשלכה שלה על המחירים בארץ.

קריאה: אין דבר כזה.

קריאה: כוח הקניה באירופה לא דומה לכוח הקניה בישראל.

קריאה: למה בכלל מביאים את ההשוואה הזאת?

אהוד פלג: דבר שני.

אהוד פלג: אנחנו עדים לכל מיני מבצעי הנחות של חברות הדלק להתאגדויות כאלה ואחרות בסדרי גודל של 50 אגורות לליטר.

אהוד פלג: מאיפה נלקח 50 אגורות לליטר אם אין מרווחי שיווק שיכולים לספוג את הדברים האלה?

אהוד פלג: המועצה לצרכנות קוראת לבחינה מחדש של התחשיב לאותם חישובים של מרווחי שיווק.

יואל חסון: אבל אל תיפלו לפח של הדבר הזה ותלכו רק למרווח.

יואל חסון: הבלו זאת הבעיה.

יואל חסון: אתם נופלים פה בפח.

אהוד פלג: הבעיה מורכבת וצריך לטפל בכל אחד מהשלבים שלה.

אהוד פלג: לבסוף, לגבי רכיב הבלו.

אהוד פלג: רכיב הבלו הוא רכיב של מיסוי שנקבע על-ידי הממשלה.

אהוד פלג: חלקו באחוזים מתוך מחיר הדלק, חלקו באחוזים על המס שכבר נקבע.

אהוד פלג: הדברים האלה אין להם שום מקום כאשר אין אלטרנטיבה זולה וזמינה לתחבורה ציבורית.

אהוד פלג: הוועדה משנת 2008 קבעה שהסיבות להטלת מס בלו, מבחינת הוצאות זיהום האוויר, לא מצדיקות בלו בשיעור כל-כך גבוהה.

כרמל שאמה-הכהן: חבר הכנסת עמיר פרץ, בבקשה.

עמיר פרץ: אדוני היושב ראש, אני רוצה להודות לך על קיום הדיון.

עמיר פרץ: אני בהחלט חושב שאתה פועל בצורה אובייקטיבית ומקיים גם דיונים שאינם נוחים באופן ברור לחלוטין לממשלה ולשריה.

עמיר פרץ: אני רוצה שתבחן בצורה רצינית מה שקורה כאן.

עמיר פרץ: אני אינני מתכוון בשום פנים ואופן לאפשר שהמתקפה נגד פקידי האוצר.

עמיר פרץ: פקידי האוצר אלה אנשי מקצוע.

עמיר פרץ: הם מכינים אלטרנטיבות למי שנושאים באחריות.

עמיר פרץ: בסופו של דבר, מי שמקבל את ההחלטות אלה הקברניטים.

עמיר פרץ: הוצגו בפניהם כל האפשרויות עם כל ההשלכות.

עמיר פרץ: לכן יש ממשלה בישראל, יש שרים בישראל.

עמיר פרץ: אני חושב שמן הדין שנפנה אליהם.

עמיר פרץ: אני חושב שמתרחש פה דבר מדהים.

עמיר פרץ: אני אינני מקבל את הטיעונים המקצועיים האלה שקושרים בין עלות הרכב לבין עלות הדלק.

עמיר פרץ: כאשר הורידו את המיסים על עלות הרכב היתה לזה מטרה.

עמיר פרץ: המטרה היתה להשביח את צי הרכב בישראל, להשפיע על תאונות דרכים.

עמיר פרץ: זאת מטרה בפני עצמה.

עמיר פרץ: ברור שמשפחה שתכננה לקנות רכב ב-200,000 שקל, היא תקנה רכב ב-200,000 שקל.

עמיר פרץ: ואם היא תכננה לקנות רכב ב-150,000 שקל היא תיקנה רכב ב-150,000 שקל.

עמיר פרץ: היא תקנה רכב קצת יותר משופר וזה בסדר גמור.

עמיר פרץ: בשום פנים ואופן היא לא תגיד: הרווחתי 10,000 עכשיו אני שמה את זה כקופה קטנה כדי לקזז לי את מחירי הדלק שעלו.

עמיר פרץ: זה דבר בלתי הגיוני.

עמיר פרץ: לכן, מבחינה מקצועית אני פונה אליך, לא לקשור מטרה שלא התכוונתם אליה.

עמיר פרץ: חבר הכנסת אופיר אקוניס, למה אני אומר שמדובר במדיניות?

עמיר פרץ: הרי שר האוצר הגיב אתמול.

עמיר פרץ: הוא אמר באופן ברור: היינו זקוקים לכסף כדי לשלם מס הכנסה שלילי.

עמיר פרץ: כך הוא אמר.

עמיר פרץ: חסר לנו כסף כדי לשלם את מס הכנסה שלילי.

עמיר פרץ: כלומר, הוא הגדיר פה מטרה, הוא דיבר על מדיניות.

עמיר פרץ: אפשר להתווכח עליה ואפשר שלא להתווכח עליה אבל ברור שמדובר במדיניות ובתפישת עולם, שאני מתנגד לה מכל וכל.

עמיר פרץ: אני חושב שמס הכנסה שלילי זה אחד הדברים המופקרים ביותר שעשו במדינה.

עמיר פרץ: עוד יבוא היום, כמה יצטערו על העניין על זה שבאותו מקום עבודה יהיו אנשים, שבגלל שהוא רווק והשני עם שלושה ילדים, יקבלו איזה מענק שפתאום קצבאות נכנסות לתוך מקום העבודה.

עמיר פרץ: על אותו פס ייצור יקבלו משכורות שונות כי יש מס הכנסה השלילי.

עמיר פרץ: אבל המטרה של מס הכנסה שלילי הוא ברור.

עמיר פרץ: זה אתנן למעסיקים, לשלם במקומם את השכר שהם צריכים לשלם.

עמיר פרץ: זה לא בפנסיה, זה לא בזכויות הסוציאליות, זה דבר מעוות לחלוטין.

עמיר פרץ: זה דיון בפני עצמו.

עמיר פרץ: אבל שר האוצר אמר, לא אני ביקשתי ממנו לומר.

עמיר פרץ: לכן אני חושב שיש פה בעיה.

עמיר פרץ: דבר שני.

עמיר פרץ: עם כל הכבוד, שר האוצר הוא המוסמך.

עמיר פרץ: צווים על מיסים זה בסמכותו והוא לא צריך לחוקק כלום.

עמיר פרץ: הוא מביא את הדברים לוועדת הכספים ושם מצביעים והצביעו.

עמיר פרץ: יכול להיות שמירי רגב העדיפה לא להיות בחזית המצלמות, זה בסדר גמור.

עמיר פרץ: מישהו אחר נשלח בשם הקואליציה והצביע.

עמיר פרץ: שר האוצר לא גנב את ההצבעה בלילה.

עמיר פרץ: הממשלה הזאת קיבלה את הגיבוי מחברי הכנסת שלה ולכן אני חושב שפה מדובר במדיניות ממשלה ואי-אפשר לחמוק מכך.

עמיר פרץ: יפה שיש דיון, אבל אתה יודע שאם הדיון לא יחזור לוועדת כספים, הצו שחוקק כבר הוא צו בתוקף גם ל-2012 ולא רק ל-2011.

כרמל שאמה-הכהן: אי-אפשר לבטל צו בחקיקה פרטית?

עמיר פרץ: אפשר.

עמיר פרץ: בבקשה, אני שותף לך.

עמיר פרץ: אני רוצה לראות - - -

כרמל שאמה-הכהן: אז רק 2012.

עמיר פרץ: אני רוצה לראות איך חברי הקואליציה מצביעים.

כרמל שאמה-הכהן: אפשר לבחון את זה.

עמיר פרץ: אני תמיד שמח להיות מופתע כשדברים טובים קורים אבל תפקידי להיות פסימי כדי לתת לך הזדמנות להפתיע אותי.

עמיר פרץ: לדעתי, מדובר פה בהשלכות על הפריפריה.

עמיר פרץ: מדובר פה בהשלכות על הכלכלה הישראלית בכלל, על מצב הכלכלה הישראלי.

עמיר פרץ: אסיים ואומר שלצערי הרב המסקנה שלי היא רק אחת.

עמיר פרץ: הממשלה הזאת, מדעת או שלא מדעת, מנהלת מלחמה קודם כל נגד מעמד הביניים.

עמיר פרץ: היא רוצה להוריד אותו על הברכיים.

עמיר פרץ: זאת מטרה שלדעתי הולכת ומושגת מיום ליום.

עמיר פרץ: כמובן, מנהלת פשוט מלחמה להנציח את העוני במדינת ישראל ולפגוע בשכבות החלשות במדינה הזאת.

עמיר פרץ: זאת המסקנה שלי.

רחל אדטו: ממשלה ללא חמלה.

כרמל שאמה-הכהן: תודה.

כרמל שאמה-הכהן: משה רוטמן, בבקשה.

משה רוטמן: אני לא אדבר על מספרים ולא אחזור על דברים שנאמרו.

משה רוטמן: אני רוצה לדבר עבור אותם אזרחים שהם הכי מופקרים ואני מדבר על ציבור הנכים.

משה רוטמן: מדיניות הרפורמה בדלק גרמה לכך שמרכיב הסיוע בדחק לנכה מוגבל הליכה תצומצם כמעט במחצית.

משה רוטמן: למעל 50,000 נכים במדינה הזאת צומצמה באכזריות יכולת התנועה.

משה רוטמן: כן, מדובר בקרוב למחצית.

משה רוטמן: אם בינואר 2002 מחיר ליטר בנזין עמד על 3.78 אגורות ומרכיב הדלק בקצבת הניידות היה 533 שקל, רוב הנכים מוגבלי ההליכה יכלו לרכוש בסכום זה כל חודש בנזין.

משה רוטמן: כיום, כשמרכיב הדלק בקצבה עומד על 615 שקלים, במחיר המטורף של ליטר בנזין, רוב הנכים יכולים לרכוש רק .

משה רוטמן: היה 140 והיום .

משה רוטמן: אתם מרימים גבה ואני מבין אתכם כי כולנו מבינים שרכב נכה מוגבל הליכה אינו מותרות והרכב לא נוסע על מים אלא על הדלק והדלק הפך להיות יקר מנשוא.

משה רוטמן: נכה שאינו יכול להלך לא יכול לעבור לחלופה אחרת.

משה רוטמן: אנחנו לא יכולים לעשות שימוש בתחבורה הציבורית כמו ששר האוצר רוצה.

משה רוטמן: לנכה מוגבל בהליכה כל ליטר דלק משמעותו כך וכך קילומטר של יכולת לנוע ולהלך.

משה רוטמן: הדלק הוא זה שמאפשר לנו ניהול אורח חיים תקין.

משה רוטמן: אנו לא יכולים להגיע ליעד שלנו בהליכה כי עבורנו הנכים, הרכב משמש כרגליים וקיצוץ של כמעט מחצית אינו דבר של מה בכך.

משה רוטמן: מדובר בביטול זכותנו היסודית לחופש תנועה.

משה רוטמן: מדובר בשימוש אורח חיים תקין, מדובר בהתעללות לשמה.

משה רוטמן: האוצר מבטיח לנו חודשים על חודשים שידאגו לנו.

משה רוטמן: ראש הממשלה בעצמו הבטיח להסדיר את מצבנו ולשפר את מצוקתנו.

משה רוטמן: ומה קורה בפועל?

משה רוטמן: חודשים על חודשים של מריחה.

משה רוטמן: גם אנחנו הפכנו, כשאר אזרחי המדינה, לכספומט שתפקידו למלא את חוסר התקציב.

משה רוטמן: המהלכים האחרונים שהביאו את מחיר הדלק להיכן שהוא היום הם הקש האחרון ששבר את גב הגמל שלנו ושל כל הציבור.

משה רוטמן: כחלק מכלל הציבור, כחלק מהמדינה הזאת שקוראת לנו להשתלב בלימודים, בעבודה ובחברה ולנהל אורח חיים נורמטיבי, הממשלה הזאת צריכה להבין שמדיניות דלק שכזאת ובדרך התנהלות שכזאת היא לא אחראית.

משה רוטמן: אנו לא דורשים שיעלו לנו את קצבת הניידות.

משה רוטמן: אנו דורשים ומבקשים שיורידו את מחיר הדלק.

משה רוטמן: לא עוד סחף בתשלומים או בתשלומי קצבאות.

משה רוטמן: הפעם אנו כשאר אזרחי המדינה מבקשים להפסיק לנהוג בציבור כחסר דעת.

משה רוטמן: מבקשים שיפסיקו להשתמש בנו למימון עוד ועוד שחיתות פוליטית.

משה רוטמן: אנו מבקשים שיתאימו את מחירי הדלק לרמה הוגנת כזאת שאנו הנכים נחזור לכמות הדלק, זאת שמאפשרת לנו חיים.

משה רוטמן: אנו מבקשים שיתאימו לנו את מחיר הדלק והקצבאות לצרכים שלנו ויאפשרו לנו לחיות.

משה רוטמן: עם התנהלות כזאת שיש היום אי-אפשר יותר.

עמיר פרץ: קצבת הניידות צמודה לעליות?

משה רוטמן: ממש לא.

כרמל שאמה-הכהן: חבר הכנסת וקנין, בבקשה.

יצחק וקנין: ישנה מדיניות שבשנתיים האחרונות אנחנו מרגישים אותה בצורה מאוד דומיננטית.

יצחק וקנין: האוצר חיפש אפיק מאיפה לקחת את הכסף.

יצחק וקנין: הקל ביותר היה ללכת על המס לשכבות הביניים.

יואל חסון: חבר הכנסת וקנין, אתה מבין בזה.

יואל חסון: למה היה חסר כסף?

יואל חסון: למה היה צריך להשלים?

יצחק וקנין: כיוון שלצערי הרב, כאשר אתה עושה הפחתת מס לחברות, אתה צריך לקחת את הכסף מאיזה מקום.

יצחק וקנין: על מי אתה מוריד את זה?

יצחק וקנין: מה הקל ביותר?

יצחק וקנין: הרי אני יכול לתת לו נתונים.

יצחק וקנין: למה התפרצתי למה שהוא אמר?

יצחק וקנין: הם הרי לא אומרים לנו את כל האמת ואפילו לא את המעט שבאמת.

יצחק וקנין: כמה כסף אמור להיכנס מהמס על הבלו?

יצחק וקנין: כ-2.3 מיליארד שקלים.

יצחק וקנין: המס על הפחתת המיסים לכלי רכב מהווה כ-400 מיליון.

אודי אדירי: לא, לא.

יצחק וקנין: אל תגיד לי, אני מוכן – ידידי היקר, ההכנסה שלכם פחתה.

יצחק וקנין: אני יושב בוועדת הכספים ואני יודע את הנתונים לא פחות ממך.

יצחק וקנין: 400 מיליון עד חצי מיליארד שקל, לא יותר מזה.

יצחק וקנין: זאת אומרת, אתם אמרתם: האפיק הזה טוב לנו.

יצחק וקנין: אני רוצה להגיד לכם משהו, בואו לא נלך סחור סחור.

יצחק וקנין: אני לא רוצה לדבר יותר מידי.

יצחק וקנין: יש פה בעיה מאוד רצינית.

יצחק וקנין: אנחנו לא שמים לב.

יצחק וקנין: רבותיי, אני אמרתי בשבוע שעבר לראש הממשלה ולשר האוצר.

יצחק וקנין: אני הולך עם העגלה לקניות ולא אשתי.

יצחק וקנין: כשאני נכנס לסופר כל אדם שני אומר לי את זה: כנראה שראש הממשלה מוקף ב-13 שומרי ראש, אי-אפשר להגיע אליו.

יצחק וקנין: גם אנחנו בקושי יכולים להגיע אליו, כי גם בתוך המליאה עוטפים אותו שומרי הראש.

יצחק וקנין: כן רבותיי, אני מדבר איתכם במלוא הרצינית.

יצחק וקנין: יש פתגם במרוקאית שאומר: "מי שלא ילד אותו לא מרחם עליו".

יצחק וקנין: מי שלא מכיר את זה ביום יום, לא יודע על מה אנחנו מדברים.

יצחק וקנין: נתתי יותר מידי הצהרות בזמן האחרון.

יצחק וקנין: אני הולך עם הדברים עד הסוף.

יצחק וקנין: אני מודיע לכם, אני אצביע נגד כל העלאה.

יצחק וקנין: אם אני צריך להביא הצעת חוק, אני אביא הצעת חוק.

יצחק וקנין: פשוט צריך להתחיל לחנך את המערכת.

יצחק וקנין: אי-אפשר יותר להכביד על שכבות הביניים.

יצחק וקנין: בוועדת הכספים הייתי היחיד שהצביע נגד.

יצחק וקנין: אני ראיתי את הנולד, ראיתי את הנולד.

יצחק וקנין: אתם לא רואים את הנולד, אתם לא חיים את זה כי אתם לא מרגישים את זה.

יצחק וקנין: יותר מידי פעמים אני אומר את זה בזמן האחרון: טוניס יהיה פה.

יצחק וקנין: אני אומר לכם את זה.

יצחק וקנין: אתם לא יודעים להעריך את הפקעת שעומדת להתפוצץ בנושא של הבינוי, של השיכון והכול.

יצחק וקנין: אתם ממשיכים וממשיכים.

יצחק וקנין: חברי הכנסת, אני אומר לכם, מספיק עם הדמגוגיה.

יצחק וקנין: אני לא פוחד, אני הצבעתי נגד, אני אצביע נגד ואני אלך נגד עד הסוף, גם אם אני אצטרך לשים את המפתחות וללכת הביתה.

יצחק וקנין: אי-אפשר יותר להכביד על הציבור.

מרינה סולודקין: אל תלך הביתה.

יצחק וקנין: אני לא בא לעשות הצגות.

יצחק וקנין: בזמן האחרון אני אומר את זה כל הזמן.

יצחק וקנין: אתם מכבידים על הציבור יותר מידי.

יצחק וקנין: אתם יודעים מה?

יצחק וקנין: אל תתפלאו ממה שאני אומר, כשיתחיל פה הפרץ, לא נוכל לעצור אותו.

יצחק וקנין: רבותיי, אנחנו לא נוכל לעצור אותו.

יצחק וקנין: מספיק כבר.

כרמל שאמה-הכהן: תודה רבה.

כרמל שאמה-הכהן: הדברים ברורים וחדים, חבר הכנסת וקנין.

כרמל שאמה-הכהן: זאב גראואר, מנהיג מטה המאבק, בבקשה.

זאב גראואר: חברים, אתם צוחקים פה וזה נחמד.

כרמל שאמה-הכהן: הצחוק זה כדי להדגיש את הכאב.

זאב גראואר: במרוק

זאב גראואר: אית יש הרבה פתגמים.

זאב גראואר: באידיש יש פתגם: צחוק זה בריא.

זאב גראואר: חבר'ה, אנחנו פונים אליכם וזועקים: די לעשוק אותנו, די לגזול מאיתנו את הכספים שאנחנו מנסים לפרנס את הילדים שלנו.

זאב גראואר: אני לא יכול להגיע כל חודש למצב של גירעון, כאשר אני עובד כל יום מהבוקר עד הערב.

זאב גראואר: זה לא יתכן.

זאב גראואר: אני מצטער, אני רוצה להודות קודם כל לחבר הכנסת כרמל שאמה שהעלה את הדיון הזה.

זאב גראואר: קשה לי, אולי אני נרגש, ואני נרגש.

זאב גראואר: ניסיתי לדבר מהנאום אבל אני חושש שנאום יהיה טיפה מלאכותי.

זאב גראואר: אני מדבר מהרגש.

זאב גראואר: כואב לי, זועק לי.

זאב גראואר: נמאס לי שמגהצים אותי כל חודש מחדש.

זאב גראואר: הממשלה מגהצת לי את הכיס, מגהצת לי את האוכל של הילדים שלי ואני צריך פשוט להגיד: בסדר.

זאב גראואר: אני בחרתי אתכם, ריבונו של עולם.

זאב גראואר: מי בחר את כולכם לכנסת?

זאב גראואר: אני, לא מישהו אחר.

זאב גראואר: איפה הזכות שלכם לעשוק אותי?

זאב גראואר: מה הזכות של כל אחד ואחד מכם?

זאב גראואר: אתם צריכים לייצג אותי, אתם צריכים לבוא לקראתי ולא לעשוק אותי.

זאב גראואר: די, נמאס כבר.

זאב גראואר: אני אומר לכם.

זאב גראואר: יש לי הרבה מה להגיד.

זאב גראואר: בוליביה?

זאב גראואר: טוניסיה?

זאב גראואר: זה ככה קטן עלינו, קטן עלינו.

זאב גראואר: אזרחי מדינת ישראל עברו את השואה, עברו דברים מאוד קשים בחיים שלהם.

זאב גראואר: הם מסוגלים לעבור הרבה דברים קשים ואנחנו נעבור אותם.

זאב גראואר: אני בן למשפחה של ניצולי שואה.

זאב גראואר: אני לא אוותר.

זאב גראואר: אני לא מוותר ואני אמשיך עם זה עד הסוף.

זאב גראואר: אני מודיע קבל עם ועדה שאם אתם לא תבואו לקראתנו ולא תוזילו את מחירי הדלקים, שזה משהו שהוא בסיסי.

זאב גראואר: זה הרגליים שלנו, זה הרגליים שלהם.

זאב גראואר: האנשים האלה לא ייסעו בתחבורה ציבורית, ריבונו של עולם.

זאב גראואר: על מה שאתם מדברים בכלל?

זאב גראואר: תחבורה ציבורית?

זאב גראואר: הצחקתם לי את הקורקבן.

זאב גראואר: באמת, אנשים כאלה ייסעו בתחבורה ציבורית?

זאב גראואר: על מה אתם מדברים?

זאב גראואר: לי יש שני ילדים בני 3 ו-4.5.

זאב גראואר: אין אני אקח אותם בתחבורה ציבורית לחיפה?

זאב גראואר: אני תושב מגדל העמק, תושב הפריפריה.

זאב גראואר: אני גדלתי ברחוב שהוא רחוב של עבריינים, רחוב של פשע, רחוב של סמים.

זאב גראואר: אני גדלתי ובסך הכול לא הידרדרתי לסמים ולפשע, אני מנסה לחיות בכבוד.

זאב גראואר: תנו לי את ההזדמנות לחיות בכבוד.

זאב גראואר: תנו לי את ההזדמנות הזאת לפרנס את המשפחה שלי ולא לבזוז ולא לגנוב אנשים אחרים.

זאב גראואר: תנו לי את ההזדמנות הזאת, ריבונו של עולם.

זאב גראואר: מה ביקשתי?

זאב גראואר: אני מודיע לכם.

זאב גראואר: אנחנו יצאנו לדרך חדשה.

זאב גראואר: מה שהיה לפני יומיים פה ליד משכן האוצר, זה היה רק הגפרור שהצית את השריפה שהולכת להיות.

זאב גראואר: אני לא רוצה להתבטא באופן קיצוני.

זאב גראואר: שריפת הכרמל כאבה לכולנו, אבל השריפה שהולכת להיות עוד מעט מהציבור, שריפת הכרמל לא תהיה במימדים האלה.

זאב גראואר: כרגע אני "מנהיג" במירכאות את המאבק כי כל האזרחים מנהיגי מאבק.

זאב גראואר: אין פה מנהיג מאבק.

זאב גראואר: המאבק יושב על הכתפיים שלנו יום יום.

זאב גראואר: אנחנו הולכים בבוקר לעבודה וחוזרים הביתה.

זאב גראואר: אני מודיע לכם.

זאב גראואר: אני מנסה למתן את האנשים בפייסבוק, למתן את האזרחים הפשוטים.

זאב גראואר: אני קורא לכל הארגונים, קראתי להם, אף אחד לא בא.

זאב גראואר: כולם רק מדברים פוליטיקה.

זאב גראואר: אני לא פוליטיקאי, אני לא פוליטיקה.

זאב גראואר: הארגונים שיושבים פה מאחורי ומדברים על זה שיבואו.

זאב גראואר: איפה אתם הייתם?

זאב גראואר: אני פונה אליהם, איפה הם היו כשיצאנו לרחובות ואני זעקתי אליהם?

זאב גראואר: התחננתי תצאו איתנו, תבואו אלינו.

זאב גראואר: באו 20 מוניות לגלילות עשו הצגה לתקשורת ולא יצאו איתנו למסע מגלילות לירושלים.

עמיר פרץ: אתה עושה טעות.

זאב גראואר: אני לא עושה טעות.

זאב גראואר: חבר הכנסת עמיר פרץ.

זאב גראואר: אמנם הם יושבי ראש של ארגונים מסוימים אבל כשהם חוזרים הביתה למשפחה שלהם הם אזרחים בדיוק כמוני.

זאב גראואר: אז שיצאו למפגן הזה כאזרחים.

עמיר פרץ: תשמע ממני עצה כמי שיש לו מעט ניסיון.

עמיר פרץ: כשהממשלה תראה שאתם רבים ביניהם, היא יכולה לצחוק כל הדרך לבנק ולהמשיך לגהץ אותה.

עמיר פרץ: את כל הבעיות הפנימיות שלכם תגמרו ותעמדו ביחד.

עמיר פרץ: תשב איתם, תגיד להם כל מה שאתה חושב.

עמיר פרץ: הכתובת היא לא הם.

זאב גראואר: אתה צודק.

זאב גראואר: אני אולי טיפה כועס כי אנחנו האזרחים יצאנו למפגן הזה.

זאב גראואר: אנחנו מעריכים שיצטרפו אלינו בכבוד.

זאב גראואר: אני בסך הכול קורא להם ואני מחבק אותם, אין לי שום דבר נגדם.

זאב גראואר: אני מחבק אותם ואני רוצה שיצטרפו אלינו.

כרמל שאמה-הכהן: חבר הכנסת חמד עמאר, בבקשה.

חמד עמאר: אדוני היושב ראש.

חמד עמאר: אני רוצה לברך אותך על קיום הדיון החשוב הזה.

חמד עמאר: דיון חשוב כזה שנוגע לכל אזרח ואזרח במדינת ישראל, היה חשוב מאוד לדאוג ששר האוצר יגיע לכן וייתן את התשובות כי הוא מוסמך לתת את התשובות האמיתיות.

חמד עמאר: פקיד, בכיר ככל שיהיה, הוא לא יכול לדבר בשמו של שר האוצר ולתת את התשובות ששר האוצר יכול לתת לנו כאן.

חמד עמאר: זה היה חשוב מאוד ששר האוצר יגיע.

נחמן שי: הוא עוד לא הסביר בשום מקום - - -

חמד עמאר: אדוני היושב ראש, מחיר חבית הנפט הגיע לא מזמן לכמעט 150 דולר ואצלנו זה לא הגיע למחיר הזה.

חמד עמאר: אז זה לא תלוי במחיר חבית הדלק בעולם.

חמד עמאר: אנחנו החלטנו כאן להעלות את מחירי הדלק.

חמד עמאר: מדינת ישראל החליטה להעלות את מחירי הדלק.

חמד עמאר: אנחנו שוכחים דבר חשוב.

חמד עמאר: אנחנו מדברים עכשיו על מחיר הדלק אבל בואו נחשב גם את מחיר המים שעלה.

חמד עמאר: היית משלם 200 שקל והיום אתה משלם 1,000 שקלים או 500 שקלים.

חמד עמאר: החשמל עלה, הדיור עלה, הארנונה עלתה, הכול עלה.

חמד עמאר: שכבות הביניים והשכבות החלשות סופגים את הכול.

חמד עמאר: עד מתי אנחנו יכולים לבוא ולתת גב לנושא הזה?

חמד עמאר: אנחנו צריכים לבוא ולדבר את האמת.

חמד עמאר: אם מחיר הבלו עלה ב-34% מ-2008 ועד היום, הנתונים שנתן נציג האוצר הם לא נתונים נכונים.

חמד עמאר: אם הוא נתן ממוצע של , כל אחד קטן יעשה חשוב, זה לפחות עלה בשנה לאזרח ב-3,000 שקלים ולא ב-700 שקלים.

חמד עמאר: חוץ מזה, אדוני, קונים רכב פעם ב-5, 7 או 10 שנים.

חמד עמאר: אבל את מחיר הדלק משלמים כל יום.

חמד עמאר: אדוני היושב ראש, אני משלם שקל ע בור הדלק והמדינה לוקחת 57 אגורות.

חמד עמאר: זאת הנקודה החשובה.

חמד עמאר: 57 אגורות לוקחת המדינה בלי מרווח השיווק של תחנות הדלק.

חמד עמאר: 57 אגורות מהשקל שאני משלם.

כרמל שאמה-הכהן: היא לוקחת יותר כי היא גם לוקחת מס הכנסה, מס חברות.

חמד עמאר: למה אני מצדיק את חברת הכנסת רגב?

חמד עמאר: אנחנו מדברים על מרווח השיווק.

חמד עמאר: מרווח השיווק זה 10%.

חמד עמאר: מרכז המידע נתן נתונים של 9.7%.

חמד עמאר: אם נוריד 10% ממרווח השיווק זה נותן 4 אגורות.

חמד עמאר: אבל אם נוריד 10% מהבלו זה 40 אגורות.

כרמל שאמה-הכהן: אתה מוכן ללכת עם הנושא הזה עד הסוף?

חמד עמאר: בנושא הזה אני הולך עד הסוף.

חמד עמאר: הבאתי הצעה לסדר בכנסת ואני כאן איתך עד הסוף.

חמד עמאר: למה אתה שואל כל אחד את השאלה הזאת?

חמד עמאר: תמשיך איתנו עד הסוף, אל תתייעץ עם שר האוצר לפני שאתה מגיע.

כרמל שאמה-הכהן: אתה איתנו עד הסוף?

חמד עמאר: אני איתך, אני נמצא כאן, אני מדבר איתך.

חמד עמאר: אתה יודע ואתה בטוח.

חמד עמאר: אפילו מרווח השיווק זה באוצר, בהתייעצות עם שר התשתיות.

חמד עמאר: זה לא אצל שר התשתיות.

חמד עמאר: כל הזמן אתה אומר שנלך לשר התשתיות.

חמד עמאר: זה לא אצל שר התשתיות, זה אצל שר האוצר.

חמד עמאר: שר התשתיות לא קשור לבלו.

חמד עמאר: ממרכיב הדלק אנחנו משלמים את הבלו.

חמד עמאר: הבלו זה מס.

חמד עמאר: על המס הזה משלמים גם את המע"מ.

חמד עמאר: זה מס על מס וכך מעלים לנו את כל המחיר.

חמד עמאר: זה בדיוק מה שקורה וזה מה שכואב לכל אזרח ואזרח.

חמד עמאר: אני אומר לך, אדוני היושב ראש.

חמד עמאר: אתה תעמוד ואל תתייעץ עם שר האוצר אם לקיים את הדיון.

כרמל שאמה-הכהן: נראה לך שהתייעצתי?

חמד עמאר: אתה אמרת שהיה לו קשה.

כרמל שאמה-הכהן: הוא פנה אלי אתמול במליאה.

חמד עמאר: בוא נלך על זה עד הסוף כולנו.

חמד עמאר: זה לא קואליציה אופוזיציה.

חמד עמאר: בואו לא נעשה מזה רעש, נלך לטובת האזרח הקטן.

כרמל שאמה-הכהן: חן בר יוסף, מנהל מנהל הדלק במשרד התשתיות, בבקשה.

כרמל שאמה-הכהן: בדבריך תתייחס לדברים שאמרתי וגם לדברי חבר הכנסת אקוניס שאמר שהוא מחכה הרבה חודשים.

חן בר יוסף: בפתיחת דבריך הזכרת את הפנייה של ועדת הכלכלה אלינו.

חן בר יוסף: אופיר אקוניס מחזיק את המכתב שבו ענינו.

אופיר אקוניס: נכון, הקראתי ממנו.

חן בר יוסף: בהתחלה בכלל לא ענינו ואחר-כך ענינו ואמרנו שהתהליך בעבודה.

אופיר אקוניס: אתה צודק, מה התשובה?

חן בר יוסף: לצערנו, אכן אנחנו בעבודה.

חן בר יוסף: העבודה הזאת נמשכת.

אופיר אקוניס: כמה זמן?

אופיר אקוניס: העבודה אמורה להסתיים תוך מספר חודשים.

אופיר אקוניס: ועדת הכלכלה תרשום בפניה שקצב העבודה במשרד התשתיות הוא מהאיטיים ביותר בעולם המערבי וציבור הצרכנים משלם את המחיר.

אופיר אקוניס: זה בלתי אפשרי הדבר הזה.

אופיר אקוניס: אתם מסכלים את הדלקן האוניברסאלי ופתיחת שוק הדלק לתחרות.

יואל חסון: חבר הכנסת עמאר, אתה היית בוועדה לביקורת המדינה.

יואל חסון: היית שומע את הקצב של עובדי המדינה - - -

כרמל שאמה-הכהן: אתה יושב ראש ועדה.

כרמל שאמה-הכהן: היית מוכן שכך יתנהגו בוועדה שלך?

יואל חסון: אני כל הזמן שומע את הדברים האלה.

יוליה שמאלוב-ברקוביץ: לא נדבר על הפקידים כי לפקידים האלה יש אמא ואבא וצריך לא אליהם.

יוליה שמאלוב-ברקוביץ: הם יושבים ומסתובבים וכל הרפש נזרק עליהם.

יואל חסון: זה חודשים, הוא צריך לעשות את העבודה שלו.

כרמל שאמה-הכהן: אני קורא לך פעם ראשונה.

יוליה שמאלוב-ברקוביץ: פקידים, פקידים.

כרמל שאמה-הכהן: ולך אני קורא פעם ראשונה.

יוליה שמאלוב-ברקוביץ: מה תעשה, תוציא אותי?

כרמל שאמה-הכהן: כן.

יוליה שמאלוב-ברקוביץ: חבל.

כרמל שאמה-הכהן: לא חבל, אם את מפריעה.

חן בר יוסף: כמה תשובות לשאלות שנשאלו.

חן בר יוסף: אחד, יש לי פזומט ולאשתי אין פזומט, ואני הוצאתי 1,500 שקל על מחירי סולר לא מפוקחים.

יואל חסון: אז תעבוד מהר יותר.

חן בר יוסף: אני מנסה לעבוד מהר יותר.

יואל חסון: כדאי לך.

חן בר יוסף: אני יודע.

חן בר יוסף: לגבי הנתונים.

חן בר יוסף: מדובר על סט נתונים.

חן בר יוסף: זה קשור בעצם לעבודה של מנהל המחקר של הכנסת.

חן בר יוסף: אחד, זאת עבודה מבורכת.

חן בר יוסף: שניים, זאת עבודה רוויית טעויות, לצערנו.

חן בר יוסף: העבודה מתייחסת לתאריך בודד.

חן בר יוסף: מישהו ידע את זה?

חן בר יוסף: היא מתייחסת ל-20.12.2010.

חן בר יוסף: מישהו יודע מה היה שער החליפין של היורו ביחס לשקל באותו תאריך?

חן בר יוסף: 4.72.

חן בר יוסף: השקל היה באחד מנקודות השיא שלו ביחס ליורו.

כרמל שאמה-הכהן: בכמה אחוזים?

כרמל שאמה-הכהן: אל תנסה לבלבל אותנו, בכל הכבוד.

כרמל שאמה-הכהן: כמה זה 4 חלקי 90 חלקי 4.72? 5%?

כרמל שאמה-הכהן: פחות מ-5%.

כרמל שאמה-הכהן: 4%?

כרמל שאמה-הכהן: זה הכול.

מרינה סולודקין: מצד אחר כל הזמן מעלים לנו את שער הדולר.

כרמל שאמה-הכהן: בשום חוק אין יכולת לקבע את שער החליפין.

עמי צדיק: החישוב נעשה בהתייעצות איתנו.

חן בר יוסף: דבר שני, לגבי המתודולוגיה וניסו להסביר את זה גם לחוקר שעשה את זה.

חן בר יוסף: במתודולוגיה, הוא מניח משהו על מרווח שיווק באירופה.

חן בר יוסף: צריך להבין, באירופה אין מרווח שיווק, אין נתון כזה באמת.

חן בר יוסף: הנתון היחיד שיש באירופה זה המחיר בתחנה, עם מיסים ובלי מיסים.

חן בר יוסף: אני מציע לנו, בתוך השוואה רב שנתית – אם אנחנו נשווה לאירופה, מצבנו היה עגום.

חן בר יוסף: הציבור פה בישראל היה משלם הרבה הרבה יותר.

חן בר יוסף: יש מה לעשות לא מעט שנים ויש לי הגרף ואשמח להביא אותו לוועדה, שבו היינו משלמים סדר גודל של בין 15% ל-25% יותר מרווח שיווק.

לאה ורון: מר בר יוסף, למה לא העברת לנו את הנתונים?

לאה ורון: למה חיכית?

עמי צדיק: דיברנו איתם וביקשנו מהם את הנתונים.

לאה ורון: אמרת שיש לך את הגרף ושתשמח להעביר אותו לוועדה.

לאה ורון: למה?

לאה ורון: אתם המתנתם.

לאה ורון: זה מופיע אצלכם בדוח שאתם עדיין ממתינים לנתונים.

יואל חסון: למה לא העברתם את זה לוועדה?

כרמל שאמה-הכהן: אני רוצה להסביר לך משהו.

כרמל שאמה-הכהן: הישיבה הזאת היא ישיבה ראשונית.

כרמל שאמה-הכהן: אנחנו נקיים ישיבות ארוכות לגבי מרווח השיווק.

כרמל שאמה-הכהן: בשורה התחתונה אתה אומר שאין בעיה עם מרווח השיווק בישראל לעומת אירופה.

אופיר אקוניס: איך הוא יכול כשהממצאים עוד לא הגיעו למרות שהוא כותב לי שזה אמור להגיע.

אופיר אקוניס: אדוני היושב ראש, הוא אומר שהוא עושה עבודה על מרווח השיווק.

כרמל שאמה-הכהן: אבל מה המסקנה שלו?

כרמל שאמה-הכהן: הוא יכול להגיד שהוא לא יודע להגיד.

כרמל שאמה-הכהן: מה המסקנה שלך בשורה התחתונה לגבי מרווח השיווק?

חן בר יוסף: אנחנו לא במסקנה.

חן בר יוסף: להבדיל מהשוואה בינלאומית ולהבדיל ממוצרים בין לאומית שהן סחורות שבהן אפשר לסחור, מרווח השיווק הוא שירות.

חן בר יוסף: בפרקי ה כלכלה שאני למדתי ואני חושב שכל מי שהוא כלכלן יודע, שסחורות אפשר להשוות.

חן בר יוסף: אם לא תמכור לי במחיר הזה, אני אייצא או אייבא את זה.

חן בר יוסף: שירות, מה לעשות, הוא תלוי מקום.

חן בר יוסף: לכן הבחינה שלנו היא לא רק בהשוואה בינלאומית.

חן בר יוסף: הבחינה שלנו היא בהתאם לעלויות ובהתאם להוצאות שיש לחברות השיווק פה בארץ.

חן בר יוסף: במהלך השנה אנחנו במלחמה לקבל את הנתונים, לעבד אותם ובסדר גודל של חודשיים אנחנו אמורים להגיע לוועדת מחירים לשימוע לחברות שיווק הדלק על מרווח השיווק.

חן בר יוסף: אני מבקש להוסיף עוד כמה נקודות.

חן בר יוסף: במשרד התשתיות לא עוסקים רק במרווח השיווק, עוסקים גם בקידום התחרות.

חן בר יוסף: למרות מה שחבר הכנסת אקוניס אמר, יודעת מנהלת הוועדה שהוגשו לוועדה: אחד, תקנות הדלקן האוניברסאלי, אחרי הדחיות ואחרי שעברו פרוצדורה של לאשר אותן ברמה המשפטית מול משרד המשפטים, ולא בגלל עיכובים של משרד התשתיות, למרות ההשמצה.

חן בר יוסף: שניים.

חן בר יוסף: בתוך סדר גודל של שבועיים שלושה אנחנו מביאים לוועדת שרים לחקיקה את חוק משק הדלק, שגם עוסק בקידום התחרות.

חן בר יוסף: אנחנו עסקנו יחד עם השר ארדן, בהיותו יו"ר ועדת הכלכלה, בקידום חוק השילוט, שבא לעשות שקיפות של נתונים לנהגים בתחנות כדי שנהג שנכנס לתחנה יידע בכמה הוא הולך לקנות.

חן בר יוסף: אנחנו נלחמנו על-כך.

חן בר יוסף: לצערנו, בלא מספיק מקומות, אבל בחלק מהמקומות, עדיין יש אלטרנטיבה בין כמה תחנות.

חן בר יוסף: גם בדברים האלה הצרכן לא ידע בכמה הוא קנה את הדלק.

חן בר יוסף: היום הוא יודע, יש מחיר סופי על העמודים בתחנות.

חן בר יוסף: אנחנו אוכפים את זה.

חן בר יוסף: זה חשוב לנו לא פחות ממה שזה חשוב לוועדה.

יואל חסון: המחיר כל-כך גבוה שמה זה - - -

אופיר אקוניס: חוק השילוט הוא חוק חשוב אבל במה הוא תורם אם אתם מעלים - - -

כרמל שאמה-הכהן: רק כדי לעשות קצת סדר.

כרמל שאמה-הכהן: בדוח של מרכז המחקר כתובה שורה ברורה.

כרמל שאמה-הכהן: מרכז המידע והמחקר של הכנסת פנה למשרד התשתיות הלאומיות לקבלת תגובה אך זאת טרם נתקבלה.

כרמל שאמה-הכהן: כלומר, הוא פנה ולא קיבל תגובה.

כרמל שאמה-הכהן: הכדור אצלכם.

יואל חסון: למה זה קרה?

יואל חסון: תסביר למה.

חן בר יוסף: באיזה תאריך הוא פנה?

יואל חסון: אתה מכחיש שהוא פנה?

אופיר אקוניס: חבר הכנסת חסון, 14 שנה הם עבדו על הדלקן האוניברסאלי.

יואל חסון: אתה לא מסוגל לתת נתונים בזמן אמת?

יואל חסון: מה זאת אומרת, הכנסת פונה, אתה תיתן לכנסת נתונים.

יואל חסון: מה זאת אומרת.

יואל חסון: מה, זה לא בטווח הזמנים שלך?

אופיר אקוניס: את הדלקן האוניברסאלי הם דחו 14 שנה.

אופיר אקוניס: אתם דחיתם את זה.

עמי צדיק: פנינו לפני שבועיים ולא קיבלנו תשובה.

יואל חסון: אני רוצה להציע הצעה.

יואל חסון: אולי צריך באמת להעביר חוק בכנסת שכאשר מחלקת המחקר של הכנסת מבקשת מידע, בזמן מוגדר צריך לתת תשובה.

עמי צדיק: יש את זה.

כרמל שאמה-הכהן: האם מנהל הדלק מודע למצב שהמחירונים של הסולר זה משהו בסביבות 14 שקלים לליטר?

חן בר יוסף: המחירון התיאורטי של הסולר הוא בערך כמו המחירון התיאורטי של הוופלים.

חן בר יוסף: דהיינו, זה מחיר של מוצר לא מפוקח.

חן בר יוסף: אני לא מכיר תחנות שמוכרות ב-14 שקלים.

חן בר יוסף: לצערי, אני מתדלק בתחנה שמוכרת ב-9 שקלים.

אופיר אקוניס: בסדר, כולם משקרים פה.

כרמל שאמה-הכהן: אני לא מכיר מחירון שתואם למחיר השוק.

חן בר יוסף: אז הוא לא היה שימושי.

כרמל שאמה-הכהן: הוא שימושי למטרה מסוימת שאתם לא עליתם עליה.

חן בר יוסף: נזכיר רגע את סוגיית הסולר כי אנחנו שקלנו להעלאות ולהחזיר את הפיקוח.

חן בר יוסף: אנחנו זיהינו שבסולר לתחבורה 90% ממנו לא נמכר ללקוחות מזדמנים אלא נמכר לציים.

חן בר יוסף: היחסים בין לקוחות עסקיים ברמה הזאת אלה יחסים שבהם התחרות היא בין שווים זה לא כמו לקוח מזדמן.

כרמל שאמה-הכהן: אני אראה לך פניות שהגיעו אלי, של חברה שהתקשרה עם חברת דלק, קיבלה הנחה ממחירון - - -

קריאה: זה לא נכון, מאיפה הנתונים האלה?

קריאה: זה לא נכון.

קריאה: אדוני, זה לא נכון.

קריאה: תראה לי נהג מונית אחד שמשלם 14 שקלים.

חן בר יוסף: תיראה את הנתונים בלמ"ס לפיהם הרכבים שמדלקים בסולר - - -

כרמל שאמה-הכהן: אני אומר לך שמפעל שהתקשר עם חברת דלק קיבל הנחה ממחירון שבאותו רגע זה היה מחיר יעיל וטוב אבל הוא לא ידע שחברות הדלק מעדכנות באופן פיקטיבי את המחירון שלהם ומקפיצות אותו למעלה.

כרמל שאמה-הכהן: אני אגיד לך מה הבעיה הכי גדולה בזה?

כרמל שאמה-הכהן: זה סוג של קרטל.

כרמל שאמה-הכהן: אם חברות כמו הסלולאר מחשבות את עלות השיחות לאורך שנים ומגיעות לאותה תוצאה, אתה אומר שהן מחשבות מוצר ריאלי ומגיעות למחיר ריאלי.

כרמל שאמה-הכהן: קשה לך להוכיח את התיאום ביניהן.

כרמל שאמה-הכהן: חברות הדלק מחשבות משהו פיקטיבי מידי חודש ומגיעות כמעט לאותו סכום.

כרמל שאמה-הכהן: יש יותר קרטל מזה?

כרמל שאמה-הכהן: נדון בזה בדיון נפרד.

קריאה: זה לא נכון.

כרמל שאמה-הכהן: זה כן נכון.

כרמל שאמה-הכהן: למה אתה צריך מחירון של 14 שקלים?

חן בר יוסף: תביא לי נהג מונית אחד ששילם 14 שקלים.

כרמל שאמה-הכהן: לא, המחירון שלך, המחירון שלך.

כרמל שאמה-הכהן: בוא, אל תנסה לסבן אותי.

כרמל שאמה-הכהן: היה מחירון של 13 שקלים?

כרמל שאמה-הכהן: אתה רוצה שאני אראה לך ניירות?

כרמל שאמה-הכהן: אני לא כתבתי ניירות כאלה.

כרמל שאמה-הכהן: אלה ניירות של חברות הדלק.

כרמל שאמה-הכהן: יש מחירון כזה, כן או לא? אתה מתחמק.

כרמל שאמה-הכהן: יש מחירון, כן או לא?

אופיר אקוניס: מתי נקבע המחיר הסופי לצרכן?

אופיר אקוניס: באיזה תאריך?

אופיר אקוניס: יכול להיות ששער הדולר ירד עד סוף החודש ומחיר חבית נפט ירד ותהיה הוזלה החודש?

אופיר אקוניס: אתם הודעתם על העלאה.

אופיר אקוניס: שאלתי על המחיר לצרכן ואני אסביר לך מדוע, חבר הכנסת טיבייב, כי שער הדולר יורד וגם מחיר חביות הנפט הוא בוודאי לא בעליה.

חן בר יוסף: אנחנו לא הודענו על שום העלאה.

חן בר יוסף: בחודשים האחרונים יש נטייה במספר עיתונים – אני שמעתי את זה החודש גם בחדשות ערוץ 2, להודיע על מחיר הדלק בתחנה בסוף החודש שבועיים לפני.

חן בר יוסף: זכותו של כל מי שרוצה להתנבא להתנבא, אנחנו נשמח שיהיו עוד נביאים בעם ישראל.

חן בר יוסף: אנחנו לא עוסקים בנבואות, אנחנו מפרסמים את המחיר אך ורק כשיש את חמשת הימים האחרונים, שהם חמשת הימים הקובעים לחודש הבא.

אופיר אקוניס: שזה מחר.

חן בר יוסף: זה לא מחר, זה יהיה ביום ראשון.

חן בר יוסף: יום שישי הוא גם יום עבודה.

אופיר אקוניס: זאת אומרת שאם שער הדולר ימשיך לרדת בימים הקרובים אז אולי תהיה הוזלה.

חן בר יוסף: יכול מאוד להיות.

חן בר יוסף: אני לא חושב שצריך לשנות משהו מהדיון שנעשה פה.

אופיר אקוניס: בלי קשר.

חן בר יוסף: נקודה אחת חשובה שאנחנו מנסים לקדם, לצערנו ללא הצלחה רבה.

חן בר יוסף: חלק לא מבוטל מהעלות לצרכן זה באמת הנושא של חוסר התחרות וחוסר האפשרות להקים תחנות דלק חדשות בישראל.

חן בר יוסף: חסם הכניסה לנושא הזה הוא נורא ואיום.

חן בר יוסף: גם הוא בידי הממשלה.

נחמן שי: תקימו 100 תחנות ולא תהיה תחרות, אל תדאג.

כרמל שאמה-הכהן: אתה תקים עוד 100 תחנות וזה לא ישנה כלום.

נחמן שי: יקימו עוד חנויות נוחות ויהרסו את כל הענף של חנויות המכולת.

נחמן שי: את זה עשו כבר.

חן בר יוסף: האפשרות להקים תחנה היא איום פוטנציאלי מתמיד גם על העוסק המקומי.

חן בר יוסף: אם הוא יודע שלהקים תחנה במקרה הטוב ייקח בין 5 ל-8 שנים הוא לא יציע.

חן בר יוסף: אם הוא יודע שתוך שנה וחצי קמה מולו תחנה, זה עולם אחר לגמרי.

חן בר יוסף: כל שינוי בעניין הזה יבורך לטובת כלל המשק.

כרמל שאמה-הכהן: תודה רבה.

כרמל שאמה-הכהן: חבר הכנסת טיבייב, בבקשה.

רוברט טיבייב: תודה אדוני היושב ראש.

רוברט טיבייב: באמת ברכות על הדיון הזה.

רוברט טיבייב: אתה כנראה מצליח להפוך את הוועדה ליותר ויותר חברתית.

רוברט טיבייב: זה דבר מאוד חשוב גם לנו, גם לכנסת.

חמד עמאר: אצל אקוניס היא לא היתה חברתית.

רוברט טיבייב: לא אמרתי את זה.

יואל חסון: אצל אקוניס היא היתה חברותית.

אופיר אקוניס: גם חברותית וגם חברתית.

אופיר אקוניס: כך זה גם עכשיו כי הנושאים לא נקבעים על-ידי יושב הראש.

אופיר אקוניס: התחרות בשוק הסלולאר זה עניין מאוד חברתי.

רוברט טיבייב: בדבר אחד אני לא מסכים עם חברת הכנסת מירי רגב.

יואל חסון: חבר הכנסת טיבייב, אל תתערב בפריימריס הפנים מפלגתיים.

יואל חסון: מניסיון, אני מציע לך להתרחק מזה כמו מאש.

כרמל שאמה-הכהן: דרך אגב, באחת התשובות שעניתי לשר האוצר אמרתי לו: תשמע, כבוד שר האוצר, אם הצלחת לאחד ביני לבין אופיר אקוניס, אתה גאון, אתה פשוט גאון.

כרמל שאמה-הכהן: אמרתי לו את זה.

נחמן שי: אני מבין שפיתחתם שיטה שאתם גם אוכלים את העוגה וגם משאירים אותה שלמה.

נחמן שי: גם אתם מוחים וגם אתם מצביעים אחר-כך בעד.

אופיר אקוניס: אף אחד כאן לא הצביע בעד העלאת מחירי הדלק.

נחמן שי: איך זה עבר בוועדת הכספים?

נחמן שי: פעולות של הקדוש ברוך הוא.

רוברט טיבייב: נחמן, אתה מפריע לי.

רוברט טיבייב: חברת הכנסת מירי רגב, אני לא מסכים איתך בכך שאמרת שזה מס לפריפריה.

רוברט טיבייב: זה לא מס, זה ממש קנס לפריפריה ואני מוכן להסביר למה.

רוברט טיבייב: אני גר באופקים.

רוברט טיבייב: באופקים אין חנות של סטימצקי.

רוברט טיבייב: כדי לקנות ספר אני צריך לנסוע לבאר-שבע.

רוברט טיבייב: לבית חולים, אני צריך לנסוע לבאר-שבע.

רוברט טיבייב: אם אני זקוק למשרדי ממשלה, אני צריך לנסוע לבאר-שבע.

רוברט טיבייב: חינוך, חוקים, אני צריך לנסוע לבאר-שבע.

רוברט טיבייב: אני משלם דלק, אני מוצא את עצמי כאזרח הדרום בפריפריה, הרבה יותר פעמים בתחנות הדלק.

רוברט טיבייב: הממשלה פשוט לא לוקחת בחשבון את הדבר הזה.

רוברט טיבייב: בגלל זה אני חוזר ואומר, זה פשוט קנס לפריפריה.

רוברט טיבייב: לגבי שר האוצר.

רוברט טיבייב: אני באמת לא מאשים אותו כי שרים מתחלפים.

רוברט טיבייב: הם מתחלפים די מהר.

רוברט טיבייב: נערי האוצר לא מתחלפים, הם נשארים.

נחמן שי: די.

רוברט טיבייב: נחמן, אל תפריע לי.

אופיר אקוניס: צודק מאה אחוז.

רוברט טיבייב: תסתכלו מה קורה פה בוועדה.

רוברט טיבייב: אחד מפקידי האוצר, בחור צעיר, מקרקס את כולנו פה.

אופיר אקוניס: זה לא "הבחור הצעיר", זה ראש אגף תקציבים.

יואל חסון: זה ראש הממשלה וזה שר האוצר ואל תמרחו את הדבר הזה, מספיק כבר.

יואל חסון: אני לא חוסך את שבטי מהפקידים כשצריך, תאמינו לי.

יואל חסון: פה זאת החלטה של ראש הממשלה.

יואל חסון: אם ראש ממשלת ישראל יקום מחר בבוקר והוא יחליט שהוא רוצה לבטל את זה, הוא יבטל את זה, נקודה.

רוברט טיבייב: זה מאוד חשוב ואני מאוד שמח שאנשים מהקואליציה, ביחד עם האופוזיציה, הולכים על הדבר הזה.

רוברט טיבייב: אני מאוד מקווה שראש הממשלה ביחד עם שר האוצר, יישרו קו ויורידו את המס של הדלק.

רוברט טיבייב: תודה.

כרמל שאמה-הכהן: השעה כבר 11:00.

כרמל שאמה-הכהן: קיבלנו אישור מיוחד מיושב ראש הכנסת להאריך את הישיבה וזאת לאור חשיבות הדיון ולאור מספר האנשים שרוצים לדבר.

כרמל שאמה-הכהן: מר אברהם פריד, יושב ראש ארגון הגג של נהגי המוניות.

יואל חסון: אגב, אתם זוכרים שבמע"מ על הפירות והירקות, ראש הממשלה בסוף הוא זה שחתך והוא זה שהחליט.

יואל חסון: הוא יכול לעשות את זה גם במקרה הזה.

כרמל שאמה-הכהן: עוד מעט תוציאו ספריי.

רוברט טיבייב: גם מסכות.

כרמל שאמה-הכהן: יואל, עד עכשיו זה לא ברור לי.

כרמל שאמה-הכהן: בעצם ריססתם את עצמכם.

כרמל שאמה-הכהן: מילא הייתם מרססים את השולחן של הממשלה.

נחמן שי: בואו נתרכז בעניין.

אברהם פריד: אדוני היושב ראש, אני מברך אותך על הדיון.

אברהם פריד: אני מקווה שבאמת הוא יימשך כי יש בו עניין לכל המדינה ובטח ובטח למשתמשים בו.

אברהם פריד: אני כאן כנציג "הקרבנות".

אברהם פריד: נהגי המוניות ומורי הנהיגה לא יוצאים ברכב כדי לטייל אלא אנחנו יוצאים לעבודה וזאת עיקר פרנסתנו.

אברהם פריד: שימו לב מה קורה.

אברהם פריד: העלייה עולה פעם אחר פעם אחר פעם.

אברהם פריד: למרות שאדוני קבע שהדיון האחר יהיה בנושא הסולר, אני רוצה להעלות נקודה אחת מכיוון שביקשתי מחברות הדלק להביא נתונים לגבי הסולר.

אברהם פריד: אני חייב להגיד את המילה הזאת, וכדי שתיקחו את זה לתשומת לבכם.

אברהם פריד: אני בענף הזה משנת 1965.

אברהם פריד: אני זוכר את מחיר הסולר, הוא היה אפסי, נקודה משהו מול הדלק.

אברהם פריד: הדולר היה פי 5, פי 6, אפילו פי 10.

אברהם פריד: ראו זה פלא, לאט לאט מחיר הסולר עלה והוכפל מעל מחיר הדלק למרות שהוא זניח ולמרות שהוא לא בדיוק היצור הנקי והטהור וכדומה.

אברהם פריד: מה זה אומר?

אברהם פריד: זה אומר שמישהו מצא מקור פרנסה, מקור הכנסה גדול.

אברהם פריד: אני אומר לך משהו נוסף אדוני, למרות שלך יש חסינות וקראת קרטל, לי, בלי חסינות, אני אומר שיש קרטל בחברות הדלק.

אברהם פריד: יש קרטל חד וחלק.

אברהם פריד: לא יכול להיות מצב, אדוני, שמאפס אגורות לסולר ימשיך ויעלה ויעלה ללא סיבות מוצדקות, עם כל הכבוד.

אברהם פריד: אנחנו חייבים לנסוע כדי להביא פרנסה.

אברהם פריד: מה לעשות, הפרנסה הצטמקה והצטמקה.

אברהם פריד: אנחנו משלמים מיסים, אנחנו משלמים מע"מ.

אברהם פריד: אין לנו אפשרות להעלות את המחיר.

אברהם פריד: אפילו אם יאשרו לנו עליות, הנוסע לא רוצה לנסוע איתנו.

אברהם פריד: יש תחרות קשה.

אברהם פריד: יש תחרות מול גורמי תחבורה מסובסדים כמו אגד.

אברהם פריד: אנחנו לא יכולים לשאת בנטל.

אברהם פריד: למרות שקראו לנו לפני מספר שנים ואמרו: אתם תשלמו 50% מעלויות הבלו העתידי.

אברהם פריד: עדיין, אדוני, זה לא מספיק.

אברהם פריד: גם 100% מעלויות הבלו זה לא מספיק.

אברהם פריד: אנא ממך, תוביל את זה אחרת אנחנו כן נצטרף.

אברהם פריד: באמת לא רצינו להצטרף למחאה הצודקת של זאב.

אברהם פריד: אמרנו שכגורמי תחבורה מקצועיים – אבל אם צריך אנחנו נעלה.

זאב גראואר: אני אוהב אתכם, אני מכבד אתכם כי אתם איתנו ביחד.

זאב גראואר: אני רוצה להתנצל, אם מישהו מהארגונים נפגע אני מתנצל באופן אישי.

זאב גראואר: לא היתה פה כוונה.

זאב גראואר: אני מחבק אתכם ואנחנו אוהבים אתכם.

אברהם פריד: אנחנו נעלה.

אברהם פריד: תוביל את זה, אנחנו מבקש מכם.

כרמל שאמה-הכהן: חברת הכנסת מרינה סולודקין ואחר-כך מנכ"ל איגוד חברות הנפט.

מרינה סולודקין: אדוני היושב ראש, אנחנו חברי כנסת חברתיים, מהקואליציה ומהאופוזיציה מאוד מודים לך על הדיון הסוער והמעמיק.

מרינה סולודקין: אני אגיד לכם, דלק זה לא מותרות.

מרינה סולודקין: בגלל זה, העלאת מיסוי על הדלק זאת אינפלציה טוטאלית.

מרינה סולודקין: מי שמבין את זה אף פעם לא יעשה מיסוי יתר של דלק.

מרינה סולודקין: עושים את זה במשרד האוצר ומסכימים לזה במשרד התשתיות.

מרינה סולודקין: אלה טעויות כלכליות.

מרינה סולודקין: כמו שאנחנו חברי הכנסת החברתיים הורדנו את העלאת המיסוי על פירות וירקות, שאנחנו נצביע בעד ועדת שישינסקי, כך גם במקרה הזה אנחנו חייבים להוריד מיסוי של דלק.

מרינה סולודקין: אני מאחלת לנו הצלחה שתגיע רק בתנאים של רחוב עושה מחאה, בבקשה טוניס.

מרינה סולודקין: אנחנו כאן נעשה עבודה מעמיקה ונצביע נגד אינפלציה טוטאלית.

מרינה סולודקין: תודה.

כרמל שאמה-הכהן: יוסי אריה, מנכ"ל איגוד חברות הנפט, בבקשה.

יוסי אריה: אדוני היושב ראש, קיבלתי אתמול את הדוח של מרכז המחקר והמידע ויש לי חילוקי דעות מקצועיים עליה.

יוסי אריה: דיברתי עם עמי צדיק וקבענו פגישה על מנת שהוא יקבל את כל הנתונים שהוא צריך.

יוסי אריה: אולי ברגע שיהיו בפני הוועדה הנתונים לגבי מרווח השיווק, אולי אדוני היושב ראש ימתן את ההתבטאויות שלו מול חברות הדלק בנושא של קרטליזציה וכו', אם הבנתי נכון.

כרמל שאמה-הכהן: אני דיברתי לגבי המחירונים של הסולר.

יוסי אריה: לגבי המחירונים ולגבי כל הנתונים.

כרמל שאמה-הכהן: אני דיברתי לגבי המחירונים של הסולר.

כרמל שאמה-הכהן: אם יש לחברת דלק מחירון של 13 שקלים ומעלה למוצר כמו סולר, יש פה – קרטל זאת מילה עדינה.

יוסי אריה: אני מקווה שברגע שניתן את כל הנתונים לעמי צדיק ונבהיר את עמדתנו - -

כרמל שאמה-הכהן: אנחנו יודעים גם להתנצל, למרות שאני לא חושב - - -

יוסי אריה: - - תהיה התמונה הנכונה.

יוסי אריה: הנקודה השנייה היא הפיקוח על מחירי הבנזין 95.

יוסי אריה: אדוני היושב ראש אמר שהדיון כרגע מתרכז בנושא של דלקים 95.

יוסי אריה: דלק 95 הוא דלק מפוקח בישראל.

יוסי אריה: יש נוסחת פיקוח, יש נוסחת עדכון.

יוסי אריה: נוסחת העדכון נקבעה בכנסת בשנת 2002.

יוסי אריה: היא נקבעה על-ידי משרד האוצר ומשרד התשתיות.

יוסי אריה: מי שישב באוצר היה שאול צמח, שהוא היום מנכ"ל משרד התשתיות, כך שכל הנתונים לגבי דלק 95 אלה נתונים שצריכים להיות על שולחן הוועדה.

יוסי אריה: לפי מה שאנחנו יודעים – שוב, אנחנו נשב עם עמי כי לא ישבנו עד היום.

יוסי אריה: להערכתי, נוסחת העדכון או המרווח בישראל או המרווח בארצות בנלוקס, כי אלה היו ארצות שעל בסיסן משווים את העלייה, הן ארצות שדומות לישראל מבחינת הרכב האוכלוסייה.

יוסי אריה: זה מה שהחליטו לפחות בשלב ההוא.

יוסי אריה: אלה מדינות שמרווח השיווק גם שם וגם כאן דומים מאוד.

יוסי אריה: אני חושב שבשנים האחרונות המגזר הזה של תחנות התדלוק עבר מהפכה.

יוסי אריה: הוא עבר מהפכה בתחום השיווק.

יוסי אריה: יש עוד הרבה מה לעשות אבל הוא עבר מהפכה גדולה מאוד, גם בנושא של מתקני תדלוק אוטומטיים, גם בנושא של כרטיסי מועדון וגם בנושא של לקוחות מזדמנים.

יוסי אריה: בפועל, יש תחרות בהרבה מקומות.

יוסי אריה: המחיר האפקטיבי הוא נמוך בהרבה.

יוסי אריה: שני שליש מהדלק בתחנות נמכר ללקוחות פרטיים עצמאיים ולמעשה אנחנו נמצאים בעיצומו של תהליך.

יוסי אריה: בנוסף לדברים האלה, התחנות עוברות שדרוג אדיר גם בנושא של מתן שירות ללקוח, אם זה בנושא של חנויות נוחות.

יוסי אריה: אדוני היושב ראש, הדרישות בארץ בתחום הסביבתי הן מהמחמירות ביותר באירופה.

יוסי אריה: מה שדורש היום המשרד לאיכות הסביבה מתחנת דלק בתחומים של אדים וטיפול בקרקעות, זה חמור מהדירקטיבה האירופית.

יוסי אריה: לא הייתי שם את האור בנושא הזה דווקא על הנושא של מרווח השיווק.

יוסי אריה: אני בהחלט מסכים עם הדברים שאמר חבר הכנסת חמד עמאר לגבי המקום של מרווח השיווק בנושא של מחירי הדלק.

כרמל שאמה-הכהן: זה כל מה שיש לך להגיד?

יוסי אריה: את כל מה שיש לי להגיד, עם כל הנתונים, אני אתן לעמי צדיק.

כרמל שאמה-הכהן: דרך אגב, לגבי ההתנהלות של חברות הדלק ואני אומר דברים לא פשוטים, זה לא רק לגבי הצרכן, זה גם לגבי בעלי תחנות הדלק.

כרמל שאמה-הכהן: הוצגו בפניי נתונים מאוד בעייתיים בהתנהלות בין חברות הדלק לבין בעלי תחנות הדלק.

כרמל שאמה-הכהן: תאמין לי שיהיו פה כל-כך הרבה דיונים - - -

יוסי אריה: עוד נתון אחד שקיבלתי מהתאחדות התעשיינים לגבי הנושא של הסולר.

יוסי אריה: דווקא בנושא של הסולר הבלו בישראל הוא גבוה משמעותית, הוא 0.54 יורוסנט לעומת 0.38 ממוצע אירופה.

יוסי אריה: כלומר, הבלו הוא על הסולר והוא גבוהה באופן משמעותי, כמעט פי שניים מהאיחוד האירופי.

אודי אדירי: אבל זה ברוטו.

אודי אדירי: בערך 20% מזה מוחזר לציבור בהחזרי בלו אז אני לא בטוח שבנטו הפער הוא גדול.

יוסי אריה: אם הוא מוחזר אז מאיפה - - -

אודי אדירי: יש פה מדיניות ממשלתית אבל סך הכול התקבול הוא - - -

כרמל שאמה-הכהן: חברת הכנסת ברקוביץ.

יוליה שמאלוב-ברקוביץ: אדוני היושב ראש, רציתי להצטרף לכל חברי הכנסת מהאופוזיציה ולהגיד תודה לכל חברי הכנסת מהקואליציה שהיו כאן וזאת כדי להבין שפעם אחת ולתמיד אנחנו יכולים לשנות משהו ביחד למען האזרחים במדינה הזאת.

יוליה שמאלוב-ברקוביץ: אנחנו שומעים זעקה מכל מקום.

יוליה שמאלוב-ברקוביץ: קשה לי אפילו לדבר.

יוליה שמאלוב-ברקוביץ: אני מסתובבת המון במקומות שכנראה שר האוצר לא שם את רגליו שם הרבה מאוד זמן.

יוליה שמאלוב-ברקוביץ: יכול להיות שגם לא ראש הממשלה.

יוליה שמאלוב-ברקוביץ: לפני הבחירות מסתובבים בשווקים, בפריפריות, מבטיחים הבטחות.

יוליה שמאלוב-ברקוביץ: פתאום עכשיו הם מאוד עסוקים והם שוכחים לרגע מה קורה באמת עם הציבור.

יוליה שמאלוב-ברקוביץ: אנשים בישראל לא רק שלא מסיימים את החודש, הם לא מסיימים את השבוע.

יוליה שמאלוב-ברקוביץ: הגענו למצב שהחזקים, לצערי, ויש לי הרבה ביקורת עליהם, עוזבים את מדינת ישראל.

יוליה שמאלוב-ברקוביץ: אלה שלא יכולים לעזוב נשארים כאן ועובדים כמו חמורים, למרות שיש להם פרצוף של פרות כי הממשלה חושבת שאפשר להמשיך לחלוב ולחלוב ולחלוב.

יוליה שמאלוב-ברקוביץ: הפרות יהיו רזות וממשיכים לחלוב.

יוליה שמאלוב-ברקוביץ: זאת עוד הצעת חוק נגד האזרח שכנראה הולכת לחלוב אותו.

יוליה שמאלוב-ברקוביץ: השתתפתי כאן בכנס לתחילת המאבק הפרלמנטארי נגד העלאת המס של הדלק ואמרתי שהציבור צריך לצאת החוצה.

יוליה שמאלוב-ברקוביץ: אבל הציבור עייף, הציבור מותש.

יוליה שמאלוב-ברקוביץ: הוא עובד 14 שעות ביום כדי לסיים את החודש באוברדראפט.

יוליה שמאלוב-ברקוביץ: הוא עובד ועובד וכולם חושבים שדבר לא יקרה.

יוליה שמאלוב-ברקוביץ: אומרים שלחכם רמז די.

יוליה שמאלוב-ברקוביץ: אם הרמיזות האלה של המאבק שהתחיל לא ברורות לראש הממשלה, אז אנא ממנו שיתעורר לרגע, גם הוא וגם שר האוצר, שכבר אמרתי שצריך למחוק את החיוך מהפנים שלו, כי אני לא מבינה מה הוא כל-כך מבסוט.

קריאה: זה מבט פילוסופי.

יוליה שמאלוב-ברקוביץ: אתה צודק, זה כנראה מבט פילוסופי אבל מאוד לא חמלתי.

יוליה שמאלוב-ברקוביץ: כשאמרתי שהציבור צריך לצאת החוצה ואחרי זה ראיתי את טוניס, לרגע נבהלתי, שלא יצאו החוצה ויעשו לנו את מה שקורה שם.

יוליה שמאלוב-ברקוביץ: אני חייבת לומר לך, אדוני היושב ראש, שכמו שאמר פה זאב, זה לא רחוק.

יוליה שמאלוב-ברקוביץ: זה לא רחוק מזה שהציבור ייצא וזה יכול להיגמר גם בדם.

יוליה שמאלוב-ברקוביץ: כשמדברים על לחיות לא מדברים על מותרות, ללכת לתיאטרון.

יוליה שמאלוב-ברקוביץ: יוקר המחיה במדינת ישראל הוא מטורף.

יוליה שמאלוב-ברקוביץ: ברגע שאותו בעל מכולת רואה שהדלק כל-כך גבוה ודופקים אותו בדלק, אז הוא מעלה את המחירים אצלו.

יוליה שמאלוב-ברקוביץ: זה פשוט מעגל שלא נגמר.

יוליה שמאלוב-ברקוביץ: אחד רוצה לשמור על חלקת האדמה הקטנה שלו ואנחנו מתחילים להיות חברה מפולגת, חברה שחושבת רק על עצמה.

יוליה שמאלוב-ברקוביץ: כל אדם רוצה לדעת איך הוא מאכיל את הילדים שלו.

יוליה שמאלוב-ברקוביץ: כמו שאמר רוברט טיבייב זה קנס על הפריפריה.

כרמל שאמה-הכהן: יוליה, מיצית, אמרת דברים הכי ברורים, כולל נגד ראש הממשלה.

כרמל שאמה-הכהן: אפילו את החיוך של שר האוצר לא החמצת ולא הפרעתי לך.

יוליה שמאלוב-ברקוביץ: יש לנו נטייה כל הזמן לחפש את האשמים הלא נכונים.

יוליה שמאלוב-ברקוביץ: אומרים המדינה אשמה.

יוליה שמאלוב-ברקוביץ: זאת לא המדינה, זאת הממשלה.

יוליה שמאלוב-ברקוביץ: אומרים שפקידי האוצר אשמים.

יוליה שמאלוב-ברקוביץ: אלה לא פקידי האוצר, זה ראש ממשלה, שר האוצר, שר התשתיות, שר התחבורה.

יוליה שמאלוב-ברקוביץ: הם צריכים לדעת לנהל את הפקידים שלהם ולקבל החלטות.

כרמל שאמה-הכהן: תמר פינקוס, ראש הרשות להגנת הצרכן והסחר ההוגן, בבקשה.

תמר פינקוס: אני פקידה ולא נבחר ציבור ולכן אני דווקא רוצה לדבר על הפקידים.

תמר פינקוס: אומר שלא לתקוף אותם אבל לי יש טענה.

תמר פינקוס: לפני שנה וחצי יצאה הנחייה מלשכת היועץ המשפטי לממשלה.

תמר פינקוס: אני אומרת את זה בזהירות ואני לא רוצה להרגיש.

תמר פינקוס: בכל זאת, אמרה ההנחיה שבכל החלטה, תקנה או נוהל, חקיקה שיש לה נגיעה לצרכן ויכולה לפגוע בו, מתבקשים כל המשרדים לעשות את זה יחד ובשיתוף פעולה, עם התייעצות, עם הממונה על הרשות להגנת הצרכן.

תמר פינקוס: אז אני לא מדברת על מיסוי ואני אומרת את זה בזהירות.

תמר פינקוס: בכל מה שנוגע למיסים, גם לממונה על הגנת הצרכן במדינת ישראל אין זכות להתערב.

תמר פינקוס: בכל זאת, כשמדובר באיזו מדיניות, כשרוצים להעלות מחירים, גם אם זה מחיר מפוקח וזאת סמכותו של השר והמשרד, הרי שאם יש לזה נגיעה לצרכן והיא פוגענית או משפיעה עליו, זה צריך להיעשות עם הממונה על הרשות.

תמר פינקוס: לצערי, אני לא יודעת לקרוא שום טבלה וזה מעולם לא הועבר אלינו.

תמר פינקוס: יכול להיות שאף על פי שזאת הנחייה מלפני שנה וחצי הדבר לא הופנם במשרדים.

תמר פינקוס: אני מאוד הייתי שמחה אם דיונים כאלה, גם אם לא יקבלו את דעתו של הממונה, גם אם דעתי תיחשב כאפס, אני חושבת שזה צריך להתנהל - - -

לאה ורון: עורכת הדין פינקוס, את ההוראות של היועץ המשפטי לממשלה - - -

תמר פינקוס: הפיצו לכל היועצים המשפטיים בכל המשרדים.

לאה ורון: סליחה, זה לא מתפקידה של הכנסת לשמור.

לאה ורון: ההתנהלות בין משרדי הממשלה חשוב שתהיה בתוך משרדי הממשלה.

לאה ורון: הפנייה איננה צריכה להיות לוועדת הכלכלה אלא לקולגות שלך שיושבים במשרדי הממשלה האחרים.

תמר פינקוס: נכון.

תמר פינקוס: אני רק רציתי להביא את זה לידיעת כולם, כך שזה יישמע.

תמר פינקוס: אני מצטערת שלא נעשה הדיון איתי ביחד.

כרמל שאמה-הכהן: חבר הכנסת נחמן שי, בבקשה.

נחמן שי: אני רוצה להודיע לכם באופן רשמי ומוסמך שהפרה החולבת התייבשה.

נחמן שי: הפרה החולבת שממנה נהנו שרי אוצר ואחרים, גם ראשי ממשלה ושהיא סיפקה את המקור הבלתי אכזב לכל מיני תשלומים מוגזמים, עודפים וכדומה, היא לא יודעת לתת יותר.

נחמן שי: אני אומר לכם, חברים, מתוך התחושה שלי, המחאה הציבורית שאנחנו התחלנו פה בכנסת – אני מתנצל בפני חברי הליכוד אבל התחילה אותה קדימה.

נחמן שי: זאב זוכר ואחרים היו בחדר, היא התחילה לפני 10 ימים.

נחמן שי: אחר-כך הלכנו לתחנות דלק ואנשים - - -

קריאה: המחאה הציבורית היא שלה ציבור ולא של קדימה, אני נורא מצטער.

נחמן שי: המחאה הציבורית שהתחילה בכנסת.

יואל חסון: הוא אמר בכנסת.

יואל חסון: תפסיקו לקפוץ על הדבר הזה כל הזמן.

יואל חסון: ההחלטה תתקבל פה בכנסת.

יואל חסון: תפסיקו להיות יפי נפש, ההחלטה תהיה פה בכנסת.

יואל חסון: אפשר להעריך חברי כנסת שקמו ראשונים והתנגדו לזה.

נחמן שי: אני ממש לא זקוק לעזרה.

נחמן שי: אמרתי שהמחאה בכנסת התחילה בישיבה של סיעת קדימה לפני 10 ימים או שבועיים, בהשתתפות של נציגים מהציבור והיא לבשה תנופה.

נחמן שי: הלכנו לתחנות דלק.

נחמן שי: אני לא צריך להגיד לכם שלא מתייחסים כל-כך יפה לאנשים משונים בחולצות טי, שבאים ודוחפים להם כל מיני פלאיירים וסטיקרים לתוך המכונית כי יש להם דברים אחרים לעשות ביום שישי בבוקר.

נחמן שי: לא התביישנו לעשות את זה ואנחנו נעשה עוד דברים, כמה שצריך, בשביל להוביל את המחאה הזאת.

נחמן שי: כרמל שאמה, אם אתה רוצה להצטרף אלינו עם חברי הליכוד, תצטרפו אלינו, אנחנו נמשיך לעשות את זה.

כרמל שאמה-הכהן: תגיד לי, אתה רציני?

כרמל שאמה-הכהן: אתה מחפש להוריד את הדלק או שאתה מחפש עכשיו פופוליטיקה?

נחמן שי: אני רוצה שתהיה מחאה ציבורית כי אני מאמין שזאת הדרך היחידה לעצור.

נחמן שי: זה רק אם הממשלה, ראש הממשלה ושר האוצר ירגישו שהציבור מוחה ומוחה בתוקף ואז הם ישתכנעו.

נחמן שי: זה הדבר היחיד.

נחמן שי: אני לא סומך.

נחמן שי: סליחה שאני אומר לך, גם על הצעדים שנעשים בכנסת אני לא סומך כי הם העבירו את זה בקלות יתרה את הצו הזה שלהם.

נחמן שי: הם עשו את זה במהירות שאי-אפשר היה אפילו לעצור אותה וזה עבר.

נחמן שי: לכן הכנסת כשלה והכדור עובר עכשיו לידי הציבור.

נחמן שי: רק הציבור יכול לעצור את זה.

נחמן שי: אני למדתי את דפוסי ההתנהגות של הממשלה הזאת ובעיקר של ראש הממשלה הזה.

נחמן שי: הוא נשבר בפני לחצים.

נחמן שי: כשהוא שמע שיש תרעומת על העניין של המע"מ על פירות וירקות, זאת היתה הדוגמה הראשונה והמשמעותית כי כולם לומדים את זה מהר מאוד והוא התקפל.

נחמן שי: כך הוא יעשה גם במקרה של הדלק אם הוא יבין שבכל המגזרים ובכל הפינות ובכל המפלגות, לא חשוב מאיזה מקום אנחנו מגיעים פוליטית, אנשים לא מוכנים שישאבו יותר מתוכם את המעט שעוד נשאר להם, הוא יעצור.

נחמן שי: יש לו הזדמנות כבר בשבוע הבא לעשות תיקון ראשון.

נחמן שי: את התיקון בשבוע הבא אסור לנו להחמיץ.

כרמל שאמה-הכהן: אתה פספסת משהו.

כרמל שאמה-הכהן: התיקון של שבוע הבא זאת עלייה שאינה תלויה בהחלטת ממשלה.

נחמן שי: אז שיספוג אותה.

נחמן שי: אני מבין את התרגיל, שיספוג אותה על חשבון הבלו שהוא כבר העלה.

נחמן שי: הוא יכול לעשות אתה תיקון הזה.

נחמן שי: אני אומר לכם חברים, שאת העגלה הזאת אפשר לעצור.

נחמן שי: אפשר לעצור את זה אם באמת הציבור ייצא סוף סוף מהאדישות.

נחמן שי: אני רואה סימנים, זה לא סתם.

נחמן שי: אני יודע לקרוא את זה, אני רואה סימנים של התקוממות ציבורית.

נחמן שי: תסתכלו ימינה, שמאלה, קדימה ואחורה ותראו שגם בסביבה הקרובה והרחוקה שלנו ציבורים קמים, מוחים ומגיעים להישגים.

נחמן שי: אם הציבור בארץ יאמץ את זה, הוא יצליח להגן היום על מחירי הדלק ומחר על נושאים חברתיים או כלכליים אחרים.

נחמן שי: תודה.

כרמל שאמה-הכהן: האישור החריג שלנו הסתיים והגענו למצב שהתחילה החקיקה.

כרמל שאמה-הכהן: יש גבול לכמה אני יכול להאריך.

כרמל שאמה-הכהן: ביקשתי אישור מיוחד מהיושב ראש והוא אישר.

כרמל שאמה-הכהן: התקנון אומר שהאישור תקף כל עוד לא מתחילות הצבעות על חקיקה במליאת הכנסת.

כרמל שאמה-הכהן: אנחנו גם רוצים לסכם ולקבל החלטות לטובת ה עניין.

כרמל שאמה-הכהן: אמרתי שבקרוב יהיו מספר דיונים מעמיקים בסוגיה הזאת.

כרמל שאמה-הכהן: אלה שהיו ברשימה, ידברו ראשונים בישיבה הבאה.

גבי בן הרוש: אדוני היושב ראש, אני לא עשיתי מחאה ולא הצטרפתי למחאה בעקבות כך ששמעתי שהדיון מתקיים.

גבי בן הרוש: קודם כל אני מברך אותך ואת חברי הכנסת כי במאבקים הקודמים חברי הכנסת היו מאחורי הקלעים.

גבי בן הרוש: הפעם עשיתם מעשה, לדעתי ציבורי, ואני מברך אתכם.

גבי בן הרוש: אני לא חסמתי את מסופי הדלק ולא את הנמלים ולא עשיתי שביתות בגלל הדיון הזה כי אמרתי לחברים שלי שכדאי שנשמע כי יכול להיות שמישהו יתעשת פה.

גבי בן הרוש: מתי הדיון הבא, אדוני היושב ראש?

כרמל שאמה-הכהן: בתחילת חודש פברואר.

גבי בן הרוש: בשבוע הבא הדלקים עולים עוד פעם.

כרמל שאמה-הכהן: חוץ מדיונים אנחנו נתחיל לייצר הצעות חוק פרטיות ודברים נוספים.

כרמל שאמה-הכהן: זה לא רק דיונים, אנחנו מתחילים לייצר שיניים בעניין הזה.

כרמל שאמה-הכהן: המחאה הציבורית היא מאוד חשובה בעניין הזה.

כרמל שאמה-הכהן: אני רוצה לסכם, אנחנו נצביע על החלטת הסיכום.

כרמל שאמה-הכהן: ועדת הכלכלה רואה בהעלאת הבלו האחרונה גזירה שהציבור כורע תחתיה.

כרמל שאמה-הכהן: קל וחומר לאור התלכדות הנסיבות של עליית שער הדולר ומחיר הנפט העולמי.

כרמל שאמה-הכהן: ועדת הכלכלה קוראת לראש הממשלה להתערב במשבר מחירי הדלקים ולבצע בחינה מחדש של החלטת הממשלה בעניין.

כרמל שאמה-הכהן: ועדת החקירה קוראת להקים ועדת חקירה פרלמנטארית לבחינת ענף מוצרי האנרגיה, לרבות עניין התחרותיות, מרווחי המיסוי והשיווק, וכן כל נושא הרישוי והרגולציה.

כרמל שאמה-הכהן: מי בעד החלטת הסיכום?

כרמל שאמה-הכהן: הצבעה בעד – רוב נגד – אין נמנעים אין

כרמל שאמה-הכהן: פה אחד, הישיבה נעולה.